Verstappen ungguli F1 Grand Prix Amerika Syarikat

(Pelumba Red Bull, Max Verstappen mengungguli aksi perlumbaan saingan Formula Satu (F1)Grand Prix Amerika Syarikat/ AFP)

TEXAS, 24 Oktober - Pelumba Red Bull, Max Verstappen mengungguli aksi perlumbaan saingan Formula Satu (F1) Grand Prix Amerika Syarikat dan sekali gus membolehkan pasukannya meraih gelaran Pengeluar F1 pada musim iniKali terakhir Red Bull muncul juara pengeluar ialah pada tahun 2013.Biarpun saingan masih berbaki tiga perlumbaan lagi namun jumlah mata yang telah dikumpul pasukan itu sukar untuk dipintas oleh pencabar mereka.

(Pelumba Red Bull, Max Verstappen mengungguli aksi perlumbaan saingan Formula Satu (F1) Grand Prix Amerika Syarikat)

Dalam aksi Grand Prix Amerika Syarikat menyaksikan Verstappen yang bermula di petak kedua berjaya menamatkan perlumbaan dengan catatan masa 1 jam 42 minit 11.687 saat.Tempat kedua menjadi milik pelumba Mercedes, Lewis Hamilton yang ketinggalan 5.023 saat di belakang pendahulu manakala Charles Leclerc daripada pasukan Ferrari melengkapkan podium di tempat ketiga.Kejayaan Red Bull itu juga membolehkan pasukan itu menamatkan dominasi lapan musim berturut-turut Mercedes dalam saingan F1.


Rune juara Terbuka Stockholm, tewaskan Tsitsipas

STOCKHOLM, 24 Oktober- Pemain Denmark, Holger Rune mencipta sensasi apabila menewaskan pemain pilihan, Stefanos Tsitsipas dalam perlawanan akhir Kejohanan Tenis Terbuka Stockholm.

Rune muncul juara selepas menang dengan keputusan 6-4, 6-4.

Kejayaannya dianggap sesuatu yang mengejutkan terutama apabila tidak berdepan masalah besar menewaskan juara edisi 2018 itu.

Rune hanya memerlukan satu jam 35 minit untuk menundukkan Tsitsipas.

Ia gelaran Jelajah ATP kedua dalam kariernya sebagai pemain tenis profesional.

(Rune muncul juara selepas menang dengan keputusan 6-4, 6-4)


MAM puas hati penganjuran MotoGP Malaysia 2022

(Presiden Persatuan Permotoran Malaysia (MAM), Tan Sri Mokhzani Mahathir ditemu bual mediaselepas selesai menyaksikan perlumbaan Petronas MotoGP Malaysia 2022)

SEPANG, 24 Oktober - Presiden Persatuan Permotoran Malaysia (MAM), Tan Sri Mokhzani Mahathir berpuas hati diatas penganjuran Kejuaraan Dunia Motosikal Grand Prix (GP) Malaysia 2022 yang berlangsung di Litar Antarabangsa Sepang (SIC) semalam.Beliau turut gembira dengan peningkatan mendadak penonton setelah dua tahun ia tidak dianjurkan."Saya amat berpuas hati tahun ini penganjuran MotoGP di Petronas MotoGP tahun ini selepas dua tahun kita tidak dapat melihat pelumba MotoGP di sini, memang sangat-sangat mengujakan lah kalau dibandingkan dengan tahun 2019, lebih ramai orang pada tahun ini daripada tahun 2019, jadi amat berpuas hati," kata beliau ketika ditemui selepas selesai menyaksikan perlumbaan Petronas MotoGP Malaysia 2022 di sini, pada Ahad.

Dalam pada itu, Mokhzani mengharapkan dengan kejayaan penganjuran program berkenaan pada kali ini, akan membawa lebih banyak penajaan dari pihak luar dalam pelbagai bentuk sukan permotoran di Malaysia.Kejuaraan MotoGP Malaysia 2022 menutup tirainya semalam, dengan jumlah penonton yang hadir ke SIC melebihi 163,000 orang, menghampiri sasaran 170,000 penonton.


Soh Wai Ching muncul juara RNLI Tower Run di bangunan 22 Bishopsgate, London

LONDON, 24 Oktober - Pelari menara nombor satu dunia, Soh Wai Ching terus menempa nama di peringkat antarabangsa selepas muncul juara RNLI Tower Run di bangunan 22 Bishopsgate, London.Atlet negara berusia 28 tahun itu, menamatkan larian setinggi 56 tingkat dan 1,436 anak tangga dengan catatan masa 6 minit 52 saat.Kejayaan itu sekali gus memadam rekod lama 9 minit 13 saat dicatatkan pelari Great Britain, Daniel Joyce.

Kejohanan larian tangga paling mencabar dan sukar di Great Britain itu disertai lebih 150 peserta seluruh dunia.Ini adalah kejayaan kelima diraih beliau dalam tempoh dua bulan termasuk ketika mempertahankan kejuaraan Empire State Building Run-Up (ESBRU) di New York.Wai Ching turut menguasai Larian Menara US Bank di Los Angeles, larian menara Space Needle, Seattle dan Tunnel to Towers Climb di Tampa, Florida.


SOJC: Jurulatih puji semangat dipamerkan pemain

(Penjaga gol Malaysia Amir Muhaimin hanya mampu melihat bola melepasigol cubaan daripada paemain Australia Cooper Burns padaPerlawanan Hoki Piala Sultan Johor (SOJC) di Stadium Hoki Taman Daya malam tadi/FOTO BERNAMA)

JOHOR BAHRU, 24 Oktober - Ketua Jurulatih skuad hoki lelaki negara, Muhammad Amin Rahim tetap memuji barisan pemainnya terutama ketika aksi separuh masa pertama biarpun tewas dengan jaringan besar menentang Australia semalam.Pasukan hoki remaja semalam gagal menundukkan pasukan Australia dalam saingan Piala Sultan Johor (SOJC) edisi ke-10."Daripada segi taktikal kita dah merancang sesuatu untuk pemain tengah membuat serangan balas , manakala pemain terpaksa bergelut untuk bersaing atas faktor saiz fizikal."Tapi saya akan melihat semula rakaman video permainan malam tadi dan menganalisis dimanakah kelemahan yang boleh pasukan perbaiki," katanya kepada pemberita di sini.

(Pemain Australia meraikan jaringan ketika menentang pasukan Malaysiapada Perlawanan Hoki Piala Sultan Johor (SOJC)di Stadium Hoki Taman Daya malam Ahad/FOTO BERNAMA)

Amin turut mengharapkan pemain dapat bangkit pada aksi ketiga esok yang akan menentang Afrika Selatan.  Peluang rehat sehari akan digunakan sebaik mungkin untuk pemain pulih semula dan bersedia untuk aksi seterusnya.Semalam, Malaysia terus berputih mata selepas gagal meraih sebarang mata apabila dikecewakan 0-8 kepada Australia yang berpesta gol pada perlawanan hari kedua SOJC di Stadium Hoki Taman Daya.Perlawanan akan bersambung pada Selasa dengan Great Britain bertemu Australia; Jepun berdepan India dan tuan rumah menentang Afrika Selatan.


SIC puas hati GP Malaysia tarik lebih 163,000 penonton

(Peminat juara MotoGP 2022 meraikan kejayaan pelumba Ducati Lenovo Team, Francesco Bagnaia di Litar Antarabangsa Sepang semalam/FOTO BERNAMA)

SEPANG, 24 Oktober - Selepas dua tahun tidak dianjurkan, Kejuaraan Dunia Motosikal Grand Prix (GP) Malaysia yang kembali menggegar Litar Antarabangsa Sepang (SIC) di sini mencatatkan kehadiran penonton seramai 163,567 sepanjang tiga hari penganjurannya bermula Jumaat lepas.Jumlah itu tidak mencapai sasaran 170,000 yang ditetapkan pihak SIC, namun kehadiran hampir 90,000 penonton pada hari terakhir semalam menandakan perlumbaan berprestij itu kekal mendapat perhatian peminat sukan permotoran tanah air, biarpun pada edisi kali ini tiada pelumba tempatan bersaing dalam kelas Premier.Ketua Pegawai Eksekutif SIC Azhan Shafriman Hanif berkata beliau amat berpuas hati dengan jumlah kehadiran itu dan berazam untuk memperbaiki segala kelemahan terutama dari aspek persediaan dan perancangan bagi memastikan edisi berikutnya dibanjiri lebih ramai penonton.“Saya rasa kita boleh buat lebih baik tahun depan, tahun ini kita mula lambat. Kita umum harga tiket sebelum bulan Ramadan tahun ini dan kita betul-betul buat promosi pada Jun. Jadi dari Jun hingga Oktober tak banyak masa.“Insya-Allah untuk tahun depan kita akan bermula awal, kita akan berehat kejap (selepas GP Malaysia) dan kita akan mula bekerja untuk promosi tahun depan. Kita juga baru-baru ini dah umumkan super early bird (tiket) dan akan ada early bird selepas ini,” katanya kepada pemberita, di sini.Seramai 21,015 penonton direkodkan hadir ke SIC pada Jumaat, diikuti 53,937 (Sabtu) dan 88,615 semalam.GP Malaysia yang kembali selepas tidak dianjurkan selama dua tahun berikutan pandemik COVID-19, menyaksikan pelumba Ducati Lenovo Team Francesco Bagnaia menghampiri kejuaraan dunia sulungnya selepas menamatkan perlumbaan kelas MotoGP di tempat pertama.

(Suasana ceria para penonton yang menyaksikan perlumbaan MotoGP 2022 di Litar Antarabangsa Sepang semalam/FOTO BERNAMA)

Pelumba Gresini Racing MotoGP, Enea Bastianini di tempat kedua sementara ketiga dirangkul penyandang juara dunia Fabio Quartararo daripada Monster Energy Yamaha MotoGP.Pelumba Elf Marc VDS Racing Team Tony Arbolino mengungguli saingan kelas Moto2 sementara John McPhee daripada pasukan Sterilgarda Husqvarna Max mendominasi saingan kategori Moto3.Sementara itu, Azhan Shafriman memaklumkan dalam masa terdekat SIC akan menganjurkan perlumbaan kereta Sepang 1,000 kilometer (km), namun akan ditangguh ke tarikh baharu berikutan tarikh asal bertindih dengan Pilihan Raya Umum ke-15 (PRU15).“Untuk tahun depan kami berhasrat menganjurkan Sepang 12 Hours iaitu perlumbaan lasak yang kali terakhir dianjurkan pada 2016 dan ketika itu dikenali sebagai Merdeka Endurance Race. Lain-lain acara antarabangsa kita masih belum dapat pengesahan,” katanya.Dalam perkembangan lain, Azhan Shafriman memberi jaminan SIC akan terus menyokong usaha pembangunan sukan permotoran negara bagi melahirkan lebih ramai pelumba berbakat seperti Syarifuddin Azman atau lebih dikenali sebagai Damok yang akan bersaing dalam kelas Moto3 bermula tahun depan.“Kita akan terus memberi sokongan kepda Damok, ZK Racing dan pihak KBS (Kementerian Belia dan Sukan). Kita akan sentiasa sokong bakat Malaysia di persada dunia, dari segi pembiayaan kita akan bincang mungkin selepas PRU,” katanya.Jumaat lepas, Damok diumum secara rasmi akan menyertai saingan Moto3 secara musim penuh bersama pasukan MTHelmets-MSI. - BERNAMA


SOJC: Malaysia terus berputih mata, kecundang 0-8 di tangan Australia

(Pemain Australia meraikan jaringan ketika menentang pasukan Malaysia pada Perlawanan Hoki Piala Sultan Johor (SOJC) di Stadium Hoki Taman Daya malam Ahad/FOTO BERNAMA)

JOHOR BAHRU, 24 Oktober - Malaysia terus berputih mata selepas gagal meraih sebarang mata apabila dikecewakan 0-8 kepada Australia yang berpesta gol pada perlawanan hari kedua Kejohanan Hoki Piala Sultan Johor (SOJC) di Stadium Hoki Taman Daya, di sini, malam tadi.Pada awal perlawanan, skuad remaja negara tampil bersemangat dan agresif, malah pemain pertahanan Muhammad Faris Harizan, Wan Muhammad Najmie Ahmad Dzaib, T. Perabu, Azmilmuizzudin Misron dan penjaga gol Mohamad Rafaizul Mohamad Saini berjaya menggagalkan tiga percubaan pukulan sudut penalti yang diperoleh pasukan pelawat pada suku pertama.Namun, barisan hadapan skuad remaja negara gagal menemukan rentak setiap kali menyerang menyebabkan percubaan untuk jaringan tidak dapat disempurnakan.Pada minit ke-19 suku kedua, skuad hoki pelawat kendalian Jay Stacy berjaya memecah kebuntuan menerusi gol padang pertama hasil jaringan Liam Hart dan terus bangkit dengan jaringan kedua menerusi pukulan sudut penalti yang disempurnakan Jake Lambeth.Pada minit ke-36 dan ke-44 Australia yang pernah menjadi juara kejohanan itu pada 2016 dan 2017 terus menjaringkan gol masing-masing menerusi David Hubbard dan pukulan sudut penalti yang disempurnakan Cooper Burns, hasil pukulan Hart.Semangat anak-anak buah Muhamad Amin Rahim dilihat terus merudum pada suku keempat, sehingga Australia berjaya menjaringkan dua gol padang berselang dua minit, hasil pukulan Hart pada minit ke-47 dan Jack Holland pada minit ke-49.

(Penjaga gol Malaysia Amir Muhaimin hanya mampu melihat bola melepasi gol cubaan daripada paemain Australia Cooper Burns pada Perlawanan Hoki Piala Sultan Johor (SOJC) di Stadium Hoki Taman Daya malam tadi/FOTO BERNAMA)

Berbaki lima minit sebelum wisel penamat, Burns sekali gus mencipta hatrik selepas dua kali menyempurnakan pukulan sudut penalti pada minit ke-55 dan ke-58, sebelum rakan sepasukan Brodee Foster menjaringkan gol padang yang juga gol kelapan bagi Australia, seminit kemudian.Pada aksi pembuka tirai semalam, Malaysia terpaksa akur dengan kekuatan naib juara edisi kesembilan, India, apabila tewas 2-5.Sementara itu, Jepun yang membuat kemunculan kali kelima pada kejohanan itu, memperoleh tiga mata pertama selepas mengejutkan juara bertahan 2019 Great Britain dengan 2-1.Pasukan matahari terbit itu mendapat dua gol padang pada suku pertama dan kedua, menerusi Hiro Saito pada minit ke-17 dan Tsubasa Tanaka pada minit ke-27 manakala gol tunggal pasukan kendalian Jon Bleby dijaringkan Max Anderson seminit sebelum babak suku kedua berakhir.Turut mencipta kejutan ialah pasukan Afrika Selatan yang berjaya mengalahkan pasukan pilihan, India, 5-4 dalam perlawanan kedua mereka pada kejohanan ini.Perlawanan akan bersambung pada Selasa dengan Great Britain bertemu Australia; Jepun berdepan India dan tuan rumah menentang Afrika Selatan. - BERNAMA


Bagnaia tidak terdesak rangkul kejuaraan dunia di Sepang

SEPANG, 23 Oktober- Perlumbaan MotoGP Grand Prix Petronas Malaysia 2022.Pelumba pasukan Lenovo Ducati, Francesco Bagnaia tidak terdesak untuk merangkul kejuaraan dunia musim ini di Litar Antarabangsa Sepang (SIC), hari ini.Sebaliknya, pelumba tersebut berazam mahu memberikan persembahan terbaiknya biarpun terpaksa memulakan perlumbaan di petak kesembilan selepas terjatuh ketika sesi kelayakan.Menurutnya, dia gembira jika dapat merapatkan jurang pungutan mata dengan pencabarnya pada aksi hari ini. Secara matematiknya, Bagnaia boleh merangkul gelaran juara dunia di Litar Antarabangsa Sepang sekiranya dia meraih kemenangan manakala pencabarnya Fabio Quartararo daripada pasukan Monster Energy Yamaha menduduki tempat keempat atau lebih rendah.Pelumba Itali itu akan memulakan saingan di barisan ketiga selepas menduduki petak kesembilan manakala pelumba Sepanyol, Jorgen Martin meraih petak utama dengan memecahkan rekod litar terpantas sepusingan 1 minit 57.790 saat.Bagnaia ketika ini mendahului carta pelumba MotoGP dengan 233 mata manakala Quartararo hanya dipisahkan 14 mata di tangga kedua diikuti pelumba Sepanyol, Alex Espargaro daripada pasukan Aprilia Racing dengan 206 mata.


Zii Jia akur gagal raih gelaran Terbuka Denmark

KUALA LUMPUR, 24 Oktober - Pemain perseorangan lelaki profesional negara, Lee Zii Jia gagal dalam usahanya merangkul gelaran sulung Terbuka Denmark selepas tewas kepada pemain China, Shi Yuqi, di pentas final di Odense.Permulaan yang goyah buat Zii Jia, pilihan keempat kejohanan mensia-siakan kelebihan mendahului 9-5 pada set pertama sebelum lawan bukan pilihan itu menemui rentak untuk mengejar mata demi mata sebelum menang 21-18 dalam kejohanan di Arena Jyske Bank.Bagaimanapun, Zii Jia selaku pemain nombor tiga dunia bangkit semula pada set kedua dengan mendahului 7-1 dan terus menguasai perlawanan sebelum menang 21-16 untuk mengheret perlawanan ke set penentuan.

Pada set penentuan, Yuqi, 26, gagal disekat apabila mendahului 11-5 akibat kesilapan menyebabkan Zii Jia, 24, gagal merapatkan kedudukan sebelum akur dengan kekalahan 21-12 di set penentuan.Dalam pada itu, Yuqi menamatkan kemarau gelaran selama tiga tahun apabila kali terakhir memenangi Terbuka Switzerland pada 2019.Selepas perlawanan, Zii Jia dengan tenang menerima keputusan tersebut dan berazam untuk kembali semula dengan lebih mantap pada Terbuka Perancis 2022 di Paris bermula Selasa ini.“Sekurang-kurangnya saya telah mencuba yang terbaik di sini dan akur dengan keputusan ini. Saya akan mengharungi dua lagi kejohanan selepas ini dan harap dapat mengekalkan prestasi semasa,” katanya.Sementara itu, di Indonesia, pemain negara, Leong Jun Hao memenangi gelaran sulung dunia selepas mengecewakan rakan senegara, Cheam June Wei pada aksi final Indonesia Masters di Malang.Jun Hao terpaksa berhempas pulas selama 67 minit sebelum mengecewakan June Wei, 9-21,  22-20, 21-19 pada acara Super 100 tersebut.-BERNAMA


Islam Makhachev juara 'lightweight' MMA baharu

ABU DHABI, 23 Oktober- Islam Makhachev muncul juara baharu selepas menewaskan raja lightweight, Charles Oliveira menerusi 'submission' pusingan kedua di UFC 280.Hanya memerlukan dua pusingan perlawanan, Islam bertindak cemerlang melepaskan tumbukan tepat ke arah lawannya dari Brazil itu sehingga menyebabkan Oliveira tumbang.Pertarungan di gelanggang kemudian terarah kepada serangan Islam yang menggunakan teknik kuncian sekali gus memaksa Oliveira melakukan 'tap' (menyerah kalah) pada minit ke-3 pertarungan pusingan kedua itu.“Saya telah berlatih sangat keras untuk saat ini. "Sepanjang hidup saya, (sejak) ketika saya masih kecil saya sudah bersedia untuk saat itu," kata Makhachev yang berusia 31 tahun itu. Islam yang mempunyai karier 22-1, dibimbing oleh rakan senegara dari Rusia, Khabib Nurmagomedov yang sudah bersara dengan rekod 29-0.Islam menyerahkan tali pinggang kepada rakannya itu, sambil menghargai arwah bapa Khabib, Abdulmanap, jurulatih yang membimbing mereka sebelum meninggal dunia pada tahun 2020."Beberapa tahun lalu dia memberitahu saya 'Anda akan menjadi juara'," kata Islam.-AFP


Haaland tambah gol peribadi yang ke-17, benam Brighton

LONDON, 23 Oktober- Penyerang sensasi, Erling Haaland kembali meneruskan tugas di depan gawang dengan meletakkan Manchester City menang 3-1 menentang Brighton, awal pagi tadi.Meski mencatat kekalahan menentang Liverpool minggu lalu, pemain itu kekal positif mencetak jaringan penting untuk The Citizens.Jaringan pertama dibuka seawal minit ke-20 menerusi hantaran jauh penjaga gol City, Ederson.Haaland yang menyedari hantaran itu segera menyudahkan peluang tersebut meski diasak dua pemain pertahanan Brighton dan kesilapan penjaga gol lawan.20 minit kemudian, Bernardo Silva yang dikasari dalam kotak penalti menghadiahkan satu lagi peluang untuk skuad kendalian Pep Guardiola.Haaland menyempurnakan sepakan berkenaan sekali gus menambah rekod jaringan peribadinya yang ke-17 bagi musim ini.Masuk babak kedua permainan, City terus mendominasi namun kebangkitan Brighton merapatkan jurang jaringan menerusi sepakan padu Leandro Trossard pada minit ke-53.Kevin De Bruyne terus memastikan kemenangan mutlak City selepas menambah jaringan dengan sepakan di luar kotak penalti menjadikan keputusan, 3-1 hingga tamat permainan.City mengungguli kelompok tiga terbaik carta Liga Perdana Inggeris dengan 26 kutipan mata dibelakang The Gunners.


144 Pelumba berentap penganjuran sulung sukan berbasikal MAKSAK

KUALA NERUS, 23 Oktober- Majlis Kebajikan dan Sukan Anggota-Anggota Kerajaan Malaysia (MAKSAK) mencipta penanda aras baharu tersendiri setelah penganjuran sulung perlumbaan berbasikal lebuh raya berjaya menarik penyertaan seramai 144 pelumba yang melibatkan 12 pasukan.  Tiga kategori acara menjadi taruhan iaitu Ujian Masa Berpasukan (TTT), Ujian Masa Individu (ITT) dan Kriterium di mana melibatkan 9 acara keseluruhan berlansung sepenuhnya di pusat Pentadbiran daerah Kuala Nerus, Bandar Al-Wathiqu Billah yang menjadi tempat bagi edisi pertama penganjuran ini.

(Setiausaha Kerajaan Negeri Terengganu Datuk Tengku Farok Hussin Tengku Abdul Jalil)

Pelumba Majlis Sukan Angkatan Tentera Malaysia (ATM), Mohd Harrif Saleh menepati ramalan untuk muncul juara bagi acara tumpuan Criterium Lelaki Terbuka yang menamatkan kayuhan sejauh 34.4km dalam cuaca hujan dengan catatan masa 50 minit 32.551 saat untuk menafikan pasukan MAKSAK Perlis di tempat kedua dan MAKSAK Terengganu di tempat ketiga sekali gus melabuhkan tirai penganjuran yang telah berlangsung selama dua hari.  Manakala bagi juara keseluruhan milik Majlis Sukan Polis diraja Malaysia (PDRM) yang cemerlang mendominasikan podium bagi setiap acara yang dipertandingkan.  "Dalam sukan berbasikal MAKSAK ini, amat teruja dengan kemenangan ini dan pasukan kami dengan semangat Esprit Corps yang ada telah mengungguli sukan ini," kata Pengelola Majlis Sukan PDRM, Superintenden Mohd Zairi Baddrol. Sementara itu, menurut Setiausaha Kerajaan Negeri Terengganu Datuk Tengku Farok Hussin Tengku Abdul Jalil, pada edisi sulung ini Terengganu selaku tuan rumah menerima maklumbalas positif daripada MAKSAK selaku pemegang taruh utama untuk sekali lagi menjadi tuan rumah pada edisi seterusnya.

"Kita harapkan di penganjuran akan datang, akan lebih mantap lagi dan kita dapat lagi penyertaan lebih ramai menerusi banyak lagi acara, selain daripada penganjuran buat kali pertama ini," katanya kepada RTM malam tadi. Pengalaman di pihak kerajaan negeri yang pernah turut terlibat dalam beberapa penganjuran sukan berbasikal berskala dalam negeri ini memberi kelebihan buat tuan rumah.


Piala AFC: Kesilapan gol pertama bawa padah - Hodak

(Al Seeb melakar sejarah menjadi pasukan pertama dari Oman merangkul piala berprestij Piala AFC serta hadiah berjumlah US$1.5 juta (kira-kira RM7.1 juta) /FOTO AFC Cup)

KUALA LUMPUR, 23 Oktober - Ketua jurulatih Kuala Lumpur (KL) City FC, Bojan Hodak menyifatkan kesilapan penjaga gol membawa jaringan pertama kelab Al Seeb merupakan titik peralihan kepada kekalahan 0-3 di aksi final Piala Konfederasi Bolasepak Asia (AFC) 2022 di Stadium Nasional Bukit Jalil, semalam.Mengakui Al Seeb sebagai pasukan yang berkualiti, Hodak berkata membolos gol pembukaan akibat kesilapan penjaga gol, Kevin Ray Mendoza, adalah sesuatu yang jarang berlaku.“Mereka (Al Seeb) hanya mempunyai dua peluang tetapi menjaringkan tiga gol akibat kesilapan gol pertama.Pasukan utama Asia seperti Al Seeb dari Oman akan menghukum anda jika melakukan kesilapan seperti itu,” katanya pada sidang media selepas perlawanan itu.Ditanya sama beliau kesal tidak memilih Azri Ghani sebagai penjaga gol utama berbanding Mendoza, jurulatih dari Croatia itu berkata Mendoza berhak berakhir pada final selepas berjaya menyelamatkan beberapa percubaan sepanjang saingan tersebut dan merupakan antara penjaga gol terbaik di liga Malaysia.“Tiada siapa menjangka kami akan memenangi perlawanan sukar di tempat lawan menentang ATK Mohun Bagan dari India dan PFC Sogdiana Jizakh dari Uzbekistan yang membawa kepada perlawanan akhir, jadi kami telah mencapai banyak kejayaan,” katanya.

(Ketua jurulatih Kuala Lumpur (KL) City FC, Bojan Hodak /FOTO FACEBOOK KL City)

Meskipun kekalahan itu pastinya sukar diterima namun beliau berharap kekalahan di sini tidak akan mematahkan semangat anak buahnya untuk mempertahankan Piala Malaysia.Dalam pada itu, pengurus Al Seeb, Rasheed Jabar Al-Yafai, gembira dapat memenuhi impian kelab untuk merangkul Piala AFC dan menjadi kelab Oman pertama memenangi pertandingan paling berprestij itu di Asia. - BERNAMA


Terbuka Denmark: Zii Jia mara ke final

(Jaguh badminton perseorangan lelaki negara Lee Zii Jia/FOTO BERNAMA)

KUALA LUMPUR, 23 Oktober - Pemain peseorangan profesional negara, Lee Zii Jia, hanya tinggal selangkah untuk merangkul gelaran Kejohanan Terbuka Denmark 2022 selepas menewaskan juara dunia tahun lalu, Loh Kean Yew dari Singapura, pada aksi separuh akhir Sabtu.Selaku pemain nombor tiga dunia, Zii Jia, ketandusan gelaran selepas Terbuka Thailand, Mei lalu, menampilkan aksi cemerlang untuk menundukkan seteru lamanya, dengan 21-18, 21-15, pada kejohanan di Arena Jyske Bank, Odense.Kejayaan tersebut merupakan kemenangan ketiga berturut-turut ke atas Kean Yew selepas Kejuaraan Berpasukan Asia, Februari lalu dan suku akhir Terbuka Indonesia, Jun lalu.Zii Jia, pilihan keempat kejohanan, mara ke final ketiga tahun ini, akan bertemu pemenang antara wakil China, Shi Yu Qi dan pemain Jepun, Kodai Naraola pada final, esok.

Ketika juara Asia itu melangkah ke final, tiga lagi wakil negara terkandas di separuh akhir termasuk juara beregu lelaki dunia, Aaron Chia-Soh Wooi Yik.Beregu nombor empat dunia itu tewas kepada pasangan Indonesia, Marcus Fernaldi Gideon-Kevin Sanjaya Sukamuljo 21-17, 13-21, 21-17 dalam perlawanan selama 51 minit.Marcus-Kevin, atau lebih dikenali ‘The Minions’ akan menentang pasangan senegara dan pilihan kelima kejohanan, Fajar Alfian-Muhammad Rian Ardianto di pentas final selepas mengalahkan beregu negara, Ong Yew Sin-Teo Ee Yi, 21-16, 22-20.Di samping itu, beregu campuran negara, Goh Soh Huat-Shevon Lai turut ditunjukkan jalan keluar oleh gandingan China dan pilihan ketiga kejohanan, Zheng Si Wei-Huang Ya Qiong, 16-21, 22-24. - BERNAMA


SOJC: Malaysia tewas 2-5 dengan India pada aksi pembuka tirai

(Pemain Hoki Malaysia, Liau Alfarico (depan, kanan) diasak pemain Hoki India, Tiwari Sharda Nand (depan, kiri) pada perlawanan Piala Sultan Johor di Stadium Hoki Taman Daya hari ini/FOTO BERNAMA)

JOHOR BAHRU, 22 Oktober - Malaysia terpaksa akur dengan kekuatan naib juara edisi kesembilan, India, apabila tewas 2-5 dalam aksi pembuka tirai Kejohanan Hoki Piala Sultan Johor (SOJC) di Stadium Hoki Taman Daya, di sini, malam ini.India, naib juara 2019, bermula baik dengan menjaringkan gol seawal minit keenam suku pertama menerusi gol padang Amandeep serta gol kedua empat minit kemudian menerusi pukulan sudut penalti yang disempurnakan oleh Hundal Araijeet Singh.Bagaimanapun, skuad kendalian Muhamad Amin Rahim berjaya merapatkan kedudukan dengan gol padang oleh penyerang Negeri Sembilan, Shahmie Irfan Suhaimi, tiga minit kemudian.Babak suku kedua menyaksikan India menjaringkan dua lagi gol iaitu gol padang oleh Dhami Boby Singh dan Sudeep Chirmako, masing-masing pada minit ke-20 dan ke-26.Skuad remaja lelaki negara cuba bangkit pada suku ketiga namun tiada jaringan dihasilkan daripada kedua-dua pasukan.

(Pemain Hoki Malaysia, Muhammad Danish Aiman (kanan) cuba melepasi pemain Hoki India, Lugan Cyril (kiri) pada perlawanan Piala Sultan Johor di Stadium Hoki Taman Daya hari ini/FOTO BERNAMA)

Berbaki lapan minit suku keempat, penyerang Malaysia Muhammad Amirul Haniff Mamat berjaya menyempurnakan pukulan sudut penalti yang dihantar Wan Muhammad Najmie Ahmad Dzaib pada minit ke-52.Enggan mengalah, pasukan pelawat meraih gol kelima menerusi pukulan sudut penalti oleh Sharda Nand Tiwari hasil hantaran Vishnukant Singh, empat minit kemudian.Keputusan kekal sehingga wisel penamat.Terdahulu, Australia mengatasi Jepun 3-2 manakala juara bertahan Great Britain mengalahkan Afrika Selatan 4-1.Esok, Great Britain dijadualkan bertemu Jepun dan India berdepan Afrika Selatan, sementara Malaysia bakal menentang Australia.-- BERNAMA


Final Piala AFC: Impian KL City dakap gelaran musnah, tewas 0-3 kepada Al Seeb

KUALA LUMPUR, 22 Oktober - Impian Kuala Lumpur (KL) City FC menjulang gelaran Piala AFC buat kali pertama lebur apabila tunduk kepada kehebatan kelab dari Oman, Al Seed 3-0 pada aksi final di Stadium National, Bukit Jalil malam ini.Kekalahan itu menyaksikan skuad kendalian Bojan Hodak gagal mengikut jejak langkah Johor Darul takzim yang muncul juara pada edisi 2015 sebelum ini.Pada aksi tersebut, KL CIty yang beraksi di hadapan penyokong sendiri, hampir mendahului pada minit ke-18, namun tendangan Zafri Yahya dinafikan penjaga gol Al Seeb, Ahmed Faraj Al Rawahi.Sebaliknya The City Boys di hukum menerusi tendangan sudut Ali Al Busaidi yang terus melencong masuk ke dalam gawang pada minit ke-21.

(Juara Piala Malaysia, KL City FC ketinggalan 0-3 di tangan Al Seeb/FOTO FACEBOOK KL City)

15 minit berselang, gawang KL City bocor lagi menerusi tandukan Abdulaziz Al-Muqbali, sekali gus memberi kelebihan dua gol buat juara Liga Oman itu sehingga rehat.Babak kedua, Al Seed terus menguasai permainan sehingga menjejaskan usaha KL City memburu gol penyamaan.Impian tuan rumah mencari penamat indah dalam kempen ini akhirnya musnah selepas rembatan Muhsen Al Ghassani gagal di selamatkan penjaga gol, Kevin Ray Mendoza, sekali gus menjamin kemenangan buat Al Seed dengan keputusan 3-0.Selaku juara, Al Seeb membawa pulang habuan berjumlah 1.5 juta dolar AS, manakala KL City pula membawa pulang 750,000 ribu dolar AS selaku naib juara.


MotoGP 2022: Martin mula petak hadapan, catat masa terpantas

(Pelumba Prima Pramac Racing, Jorge Martin (tengah); pelumba Gresini Racing MotoGP, Enea Bastianini (kiri) dan pelumba Repsol Honda Team, Marc Marquez (kanan) bergambar bersama selepas sesi kelayakan kedua MotoGP 2022, di Litar Antarabangsa Sepang, hari ini / Foto Bernama)

SEPANG, 22 Oktober- Kejuaraan Motosikal Dunia, MotoGP 2022, pelumba Sepanyol dari pasukan Prima Pramac Racing, Jorge Martin mencetuskan sensasi apabila meleburkan rekod sepusingan terpantas Litar Antarabangsa Sepang (SIC) untuk meraih petak pertama kelas MotoGP pada saingan Grand Prix (GP) Motosikal Malaysia 2022 di sini, hari ini. Keputusan itu menyaksikan Martin berpeluang merangkul kejuaraan sulungnya di Litar Antarabangsa Sepang selepas bakal memulakan perlumbaan kelas premier di petak utama.

(Aksi pelumba Prima Pramac Racing, Jorge Martin ketika sesi latihan bebas ketiga MotoGP 2022 di Litar Antarabangsa Sepang, hari ini / Foto Bernama)

Pelumba berusia 24 tahun dari Sepanyol itu menunjukkan potensi sebenarnya selepas mencatat masa 1:57:790 saat.Pelumba Gresini Racing, merupakan pelumba Italy, Enea Bastianini pula akan memulakan saingan esok di petak kedua selepas mencatat 1:58:246 saat.Petak ketiga menjadi milik pelumba Repsol Honda, Marc Marquez yang mencatat 1:58:454 saat.Dalam kategori Moto Two pula, pelumba Idemitsu Honda team Asia, Ai Ogura meraih petak pertama dalam catatan masa 2:06:405 saat pada sesi kelayakan.Petak kedua menjadi milik pelumba Elf Marc VDS racing team, Tony Arbolino manakala pelumba Flexbox HP40, Aron Canet akan bermula di petak ketiga.


Agilan 'Alligator' tewaskan lawan dari Jerman dalam kelas Middleweight

KUALA LUMPUR, 22 Oktober- Atlet seni bela diri campuran negara, Agilan Thani membuktikan dirinya masih berbisa selepas menewaskan Ilja Stojanov dari Jerman dalam kelas middleweight Kejohanan ONE Championship.Agilan yang mendapat julukan "Alligator" menang dengan keputusan "submission" pada pusingan kedua.

(Atlet seni bela diri campuran negara, Agilan Thani)

Ini kemenangan ke-10 Agilan dalam kariernya sebagai atlet profesional.Kejayaan itu turut menutup episod tiga kekalahan berturut-turut yang dialaminya sebelum ini.Menurut Atlet MMA negara, Agilan Thani, semua perlawanan agak mencabar sebab tidak senang lawan di One Championship selepas lawan Ben Askren, semua perlawanan adalah susah." Saya mendedikasikan kemenangan ini kepada isteri saya kerana dia sangat kuat melalui kehamilan dan menyokong kerjaya saya," katanya Beraksi di Stadium Axiata Bukit Jalil, Agilan menggunakan strategi bertahan sambil menunggu peluang untuk menyerang balas sepanjang pertarungan.Peluang itu muncul pada pusingan kedua apabila Agilan berjaya mengunci lawannya dengan gerakan istimewanya sehingga menyebabkan lawannya menyerah kalah.


Venue Piala AFF 2022: FAM cari stadium terbaik buat Harimau Malaya

KUALA LUMPUR, 22 Oktober- Persatuan Bolasepak Malaysia, FAM sedang membuat penilaian beberapa padang yang akan menjadi 'venue home' Harimau Malaya bagi aksi Piala AFF 2022.Setiausaha Agongnya, Noor Azman Rahman berkata keputusan tersebut akan diputuskan pada 25 Oktober ini.Jelas Noor Azman antara venue yang sedang dipertimbangkan ialah Stadium Nasional Bukit Jalil, Stadium Sultan Ibrahim, Stadium Sultan Mizan, Stadium Hang Jebat dan Stadium Bola Sepak Kuala Lumpur."Ada beberapa padang yang kita tengah nilaikan."Kemungkinan Bukit Jalil kita akan gunakan, tapi apapun saya akan muktamadkan dengan Presiden, dengan pengurusan pada hari Selasa," katanya di sini.

Dalam pada itu, Noor Azman turut memaklumkan skuad Kim Pan-gon akan menghadapi dua perlawanan persahabatan sebagai persiapan menghadapi kejohanan tersebut.


Bekas penyerang antarabangsa Jepun, Masato Kudo meninggal dunia pada usia 32 tahun

(Masato Kudo beraksi ketika perlawanan Kashiwa Reysol menentang Yokohama F Marinos di Nissan Stadium, Kanagawa pada Ogos 2014 / REUTERS)

TOKYO, 22 Oktober- Pasukan divisyen tiga Liga Jepun, Tegevajaro Miyazaki mengumumkan kematian penyerangnya, Masato Kudo pada Jumaat berikutan komplikasi daripada pembedahan otak.Pemain berusia 32 tahun itu, yang memenangi tiga kejuaraan kelab utama Jepun bersama Kashiwa Reysol antara 2011 dan 2013, dimasukkan ke hospital awal bulan ini selepas disahkan menghidap hidrosefalus, pengumpulan cecair dalam otak.Tegevajaro mengumumkan pada Selasa bahawa keadaan Kudo telah merosot selepas pembedahan pada 11 Oktober dan dia telah dipindahkan ke unit rawatan rapi."Daripada pencapaiannya dalam J1 hingga terpilih untuk Samurai Blue, Kudo adalah pemain yang sangat berjaya," kata Presiden Tegevajaro, Keita Nimura. “Tetapi di sebalik itu dia tidak pernah sombong dan menyayangi rakan sepasukannya, kelab dan penyokong kami."Dia mewakili slogan kelab kami, 'shinshi' (ikhlas). Untuk pemain seperti itu meninggalkan kami tidak lama lagi adalah menyedihkan dan malang."Anak kelahiran Tokyo itu merupakan produk akademi remaja terkenal Kashiwa, berjaya menyertai skuad utama pada 2009. Kesedaran taktikalnya yang tajam dan kemahiran penyudah yang kuat menjadikan Kudo menjadi kegemaran peminat di kalangan setia Reysol, dan aksinya mencapai kemuncak dengan menjaringkan 13 gol pada 2012, tahun dia mewarisi jersi bernombor 9 yang dipakai oleh penyerang ace Hideaki Kitajima.Diikuti 19 gol pada 2013, Kudo kekal sebagai penjaring terbanyak kelab dalam J1 dengan 56 gol.Pada musim panas 2013 dia membuat penampilan sulung pasukan kebangsaannya sebagai ahli skuad Jepun yang memenangi Piala Asia Timur EAFF di Seoul. Ketika itu Kudo dinamakan sebagai Pemain Paling Bernilai Piala Nabisco 2013 selepas menjaringkan gol tunggal Reysol dalam kemenangan 1-0 ke atas Urawa Reds.Cabaran pertama Kudo di luar negara datang pada 2016 apabila dia menyertai Major League Soccer Vancouver Whitecaps, di mana dia memulakan permulaan yang menjanjikan, hanya mengalami kecederaan serius pada Mei tahun itu apabila dia patah rahang dan mengalami gegaran otak dalam perlanggaran dengan penjaga gol lawan.Kudo kembali ke Jepun pada 2017, bermain dua musim dengan Sanfrecce Hiroshima dari J1 dan hanya menjaringkan empat gol dalam 30 penampilan liga sebelum menyertai Renofa Yamaguchi divisyen dua secara pinjaman pada 2019.Perlawanan antarabangsa keduanya berlangsung bersama Brisbane Roar Australia pada musim Liga A 2020-21, diikuti penampilannya di Tegevajaro.Kudo meninggalkan seorang isteri dan anak perempuan yang berusia 3 tahun. - REUTERS

(Masato Kudo beraksi ketika perlawanan Kashiwa Reysol menentang Yokohama F Marinosdi Nissan Stadium, Kanagawa pada Ogos 2014 / REUTERS)


ISKANDAR PUTERI, 22 Oktober- Lebih banyak sukan bertaraf antarabangsa akan dianjurkan di Johor tahun hadapan, sebagai usaha merancakkan sektor pelancongan sukan dalam negeri.

Exco Belia, Sukan, Pembangunan Usahawan, Koperasi dan Sumber Manusia Negeri, Mohd Hairi Md Shah berkata penganjurannya nanti melibatkan kerjasama kerajaan negeri dan Majlis Sukan Negeri Johor, (MSNJ).  Menurutnya, penganjuran sukan antarabangsa itu bermanfaat kepada ekonomi negeri, susulan kemasukan pelancong.  Ini dibuktikan menerusi penganjuran kejohanan Petanque Antarabangsa di Johor Ogos lalu dan, Kejohanan Hoki Piala Sultan Johor, yang bermula hari ini.  "Itu yang saya lihat, sukan tourism, cukup menitikberatkan,segala aspek yang kita inginkan, dengan fasiltii bertaraf antarabangsa, banyak yang sudah disiapkan."Jadi insya-Allah pada 2023, saya bersama dengan Pengarah MSNJ akan merancangkan lebih banyak sukan yang bertaraf antarabangsa," katanya.

Beliau berkata demikian selepas merasmikan Pelancaran Sukan Bangsa Johor 2022 di Velodrom Johor, di sini, yang disertai Pengarah MSNJ, Nor Syazlan Abdul Razak.  Sukan Bangsa Johor disertai 1,993 pemain, jurulatih dan pegawai daripada 56 Kontinjen Dewan Undangan Negeri (DUN) seluruh negeri mempertandingkan sukan sepak takraw, bola keranjang, bola jaring dan futsal.  Ia melibatkan peruntukan bantuan subsidi RM1.120 juta oleh Kerajaan Negeri, iaitu tertinggi pernah diperuntukkan, berbanding hanya RM7,500 bagi tiga jenis sukan pada 2019.


Zii Jia tepati ramalan ke separuh akhir Terbuka Denmark

KUALA LUMPUR, 22 Oktober- Jaguh perseorangan lelaki negara Lee Zii Jia menepati ramalan apabila berjaya mengesahkan slot separuh akhir kejohanan badminton Terbuka Denmark 2022 di Odense, awal pagi tadi.Turun sebagai pilihan keempat kejohanan di Jyske Bank Arena, Zii Jia terpaksa mengharungi pertarungan selama 67 minit sebelum mengetepikan cabaran pilihan kelapan, Jonatan Christie dari Indonesia, 21-16, 18-21, 21-18.Juara All England 2021 itu akan bertemu pilihan ketujuh, Loh Kean Yew dari Singapura pada perlawanan separuh akhir selepas Kean Yew melakar kejutan dengan menumbangkan pemain ranking pertama dunia dan wakil tuan rumah, Viktor Axelsen, 21-17, 21-10.Terdahulu, juara beregu dunia Aaron Chia-Soh Wooi Yik meneruskan rentak kecemerlangan apabila turut melangkah ke pusingan separuh akhir selepas menumpaskan pasangan India, R. Satwiksairaj-Chirag Shetty, 21-16, 21-19. Aaron-Wooi Yik dijadual menentang pasangan ranking ketiga dunia dari Indonesia, Marcus Fernaldi Gideon-Kevin Sanjaya Sukamuljo yang menyingkirkan beregu senegara Leo Rolly Carnando-Daniel Marthin, 15-21, 22-20, 22-20. Pada masa sama, beregu lelaki negara Ong Yew Sin-Teo Ee Yi turut mara ke pusingan seterusnya setelah membenam pasangan Taiwan, Lee Yang-Lu Chen, 18-21, 21-19, 21-13 dalam saingan suku akhir yang berlangsung selama 63 minit.

Gandingan pilihan kelapan kejohanan itu akan bertemu Fajar Alfian-Muhammad Rian Ardianto dari Indonesia yang menang mudah ke atas beregu Taiwan, Lu Ching Yao-Yang Po Han, 21-12, 21-15. Beregu campuran negara Goh Soon Huat-Lai Shevon Jemie turut mencipta sensasi apabila menewaskan pilihan kedua kejohanan dari Jepun, Yuta Watanabe-Arisa Higashino, 21-18, 21-14 dan akan bertemu pasangan China, Zheng Si Wei-Huang Ya Qiong pada pusingan separuh akhir. -BERNAMA


Mbappe ledak dua gol di Ajaccio

AJACCIO, 22 Oktober- Kylian Mbappe menjaringkan dua gol untuk membantu Paris Saint-Germain mengukuhkan kedudukan mereka di tangga teratas Ligue 1 dengan kemenangan 3-0 ke atas Ajaccio pada Jumaat.Mbappe membuka jaringan pada minit ke-24 selepas hantaran jauh yang sempurna daripada Lionel Messi.Pemain Argentina itu menjaringkan salah satu golnya pada minit ke-79, sebelum Mbappe meraih gol keduanya hanya beberapa minit kemudian untuk memastikan kemenangan 3-0 milik PSG.Kemenangan itu sekali gus menyaksikan PSG kini melebarkan kedudukannya di puncak Ligue 1 dengan 32 mata manakala Ajaccio masih berduka di kedudukan ke-18.Sementara Mbappe kini unggul menduduki tempat teratas dalam penjaring terbanyak musim ini dengan 10 gol.-AFP


Gabriel tandatangani kontrak jangka panjang baharu dengan Arsenal

LONDON, 22 Oktober - Pemain pertahanan Arsenal, Gabriel Magalhaes menandatangani kontrak jangka panjang baharu dengan pendahulu Liga Perdana Inggeris (EPL) itu pada hari Jumaat.Gabriel bersetuju dengan pelanjutan kontrak itu selepas mengadakan perbincangan dengan ejennya dan kakitangan kanan Arsenal di pangkalan latihan mereka.Pemain berusia 24 tahun itu menyertai Lille pada tahun 2020 dan telah membuat 81 penampilan untuk The Gunners dalam semua pertandingan serta menjaringkan sembilan gol.Beliau muncul sebagai tonggak penting bagi pertahanan Arsenal semasa pasukan itu naik ke puncak Liga Perdana Inggeris musim ini.Hanya Newcastle yang dibolosi kurang daripada 10 gol yang dibenarkan oleh skuad kendalian Mikel Arteta itu musim ini ketika Gabriel membina kerjasama yang kukuh dengan rakan pertahanan tengah, William Saliba.

(Pemain pertahanan Arsenal, Gabriel Magalhaes (kiri) bersaing dengan pemain tengah PSV Eindhoven, Guus Til pada aksi Liga Europa UEFA/ AFP)

"Gabi (Gabriel) telah menunjukkan kualiti yang besar sejak dia menyertai kami. Dia adalah pemain muda dengan etika kerja yang hebat dan persembahan mantapnya yang konsisten sangat penting kepada kami sepanjang dua musim lalu," kata Arteta."Bekerja dengan Gabi setiap hari adalah satu keseronokan, dia telah menjalin hubungan yang kukuh dengan semua orang di kelab dan kami sangat gembira kerana dia telah memberi komitmen kepada kami dalam kontrak jangka panjang."Meletakkan sasaran untuk memenangi gelaran utama bersama Arsenal, Gabriel menambah: "Ia adalah impian saya dan hari ini adalah hari terbaik dalam hidup saya. Saya sangat gembira untuk melanjutkan kontrak saya di sini."Setiap perlawanan penyokong memberi sokongan kepada pasukan di stadium. Itulah sebabnya saya sangat gembira untuk tinggal di sini. Arsenal adalah rumah saya."Pada masa depan, saya mahu memenangi perlawanan untuk Arsenal, saya mahu memenangi trofi bersama Arsenal dan tinggal di sini untuk masa yang lama kerana ia adalah rumah saya." -AFP


PM ucap selamat hari lahir buat Chong Wei

(Foto kenangan Ismail Sabri bersama Chong Wei/ FOTO FB Ismail Sabri Yaakob)

KUALA LUMPUR, 21 Oktober- Perdana Menteri, Datuk Seri Ismail Sabri Yaakob mengucapkan selamat hari lahir buat legenda badminton negara sempena ulang tahun kelahiran ke-40 pada Jumaat.“'Happy birthday' (selamat hari lahir) legenda badminton negara, Datuk Wira Lee Chong Wei," ucap Perdana Menteri menerusi catatan di Facebooknya.Menerusi catatannya itu juga, Ismail Sabri menyatakan beliau dan bekas pemain nombor satu dunia itu sangat rapat sejak mula menyandang jawatan selaku Menteri Belia dan Sukan pada 2008.“Secara peribadi, Chong Wei dan keluarganya akrab dengan saya dan keluarga sejak saya menjadi Menteri KBS (Kementerian Belia dan Sukan),” tulisnya.Tambahnya, Chong Wei merupakan eorang legenda badminton yang menjulang nama negara ke persada dunia.

"Antara kejayaan beliau termasuk membawa pulang pingat Perak pertama Olimpik Malaysia pada kejohanan di Beijing tahun 2008, dan menjadi Pemain No 1 dunia."Walaupun sudah bersara, namun sumbangan beliau tidak pernah terhenti dan masih setia berbakti kepada dunia badminton negara.Selamat ulang tahun, Chong Wei! Semoga terus berjaya!," tulisnya.


Binder catat masa terpantas sesi latihan MotoGP

SEPANG, 21 Oktober- Pelumba dari Afrika Selatan Brad Binder mencatatkan masa terpantas pada dua sesi latihan bebas menjelang Kejuaraan Motosikal Dunia Grand Prix Malaysia 2022 di Litar Antarabangsa Sepang (SIC) di sini hari ini. Pelumba Red Bull KTM Factory Racing itu mencatatkan masa terpantas satu minit dan 59.479 saat (s) dalam sesi latihan bebas 1 (FP1) pada sebelah pagi, sebelum hujan lebat menyebabkan sesi latihan bebas 2 (FP2) tergendala pada sebelah petang.Binder 0.097s lebih pantas daripada pelumba Team SUZUKI ECSTAR Alex Rins yang berada pada kedudukan kedua pada sesi sebelah pagi.Juara dunia enam kali Marc Marquez dari Repsol Honda Team mencatatkan masa ketiga terpantas iaitu hanya 0.144s di belakang Alex, manakala Enea Bastianini dari Gresini Racing MotoGP di tempat keempat dengan 1:59.875s.Juara bertahan Fabio Quartararo dari Monster Energy Yamaha MotoGP menduduki tempat ketujuh dengan 2:00.543s manakala pendahulu carta kejohanan Francesco Bagnaia of Ducati Lenovo Team gagal tersenarai dalam 10 terpantas, ketinggalan hanya 0.003s dalam sesi pertama.Bagnaia kini mendahului kejohanan dengan 14 mata dengan berbaki dua perlumbaan musim ini dan berpeluang untuk bergelar juara dunia jika beliau menang di Sepang dan meraih sekurang-kurangnya kedudukan keempat di Quartararo.

(Pelumba Red Bull KTM Factory Racing, Brad Binder mencatatkan masa terpantas satu minit dan 59.479 saat (s) dalam sesi latihan bebas 1 (FP1) pada sebelah pagi, sebelum hujan lebat menyebabkan sesi latihan bebas 2 (FP2) tergendala pada sebelah petang/AFP)

Sesi pagi berjalan lancar, namun hujan lebat pada tengah hari menyebabkan sesi kedua tergendala dan menjejaskan masa yang dicatat pelumba Moto2 dan kelas Premier.Dalam Moto2, Augusto Fernandez dari Red Bull KTM Ajo melakukan masa terpantas 2:06.816s dalam FP1 manakala rakan sepasukannnya Pedro Acosta di tempat kedua (2:07.644s) dan pelumba Elf Marc VDS Racing Team, Tony Arbolino di tempat ketiga dengan 2:07.867s.Dua pelumba kebangsaan Azroy Hakeem Anuar dan Kasma Daniel Kasmayudin yang memegang slot wild card untuk kelas Moto2, masing-masing merekodkan 2:11.216s dalam FP1 dan 2:12.071s (FP2) sekali gus berada pada kedudukan dua terakhir. “Saya berdepan masalah teknikal pada FP1 apabila motosikal hidup tapi tak boleh pulas pendikit dan pada FP2 pula jentera dah ok, tetapi saya cuma dapat dua pusingan dalam keadaan litar kering sebelum hujan lebat. Saya harap semua akan bertambah baik esok,” kata Kasma Daniel.Sementara itu, dalam kategori Moto3, seorang lagi pelumba wild card kebangsaan Syarifuddin Azman atau lebih dikenali sebagai Damok menjadi pelumba ke-16 terpantas dengan merekodkan 2:13.448s dalam FP1, manakala Dennis Foggia dari Leopard Racing mengungguli sesi latihan dengan masa 2:12.348s juga dalam FP1.“Semasa FP1 saya rasa kuat dan juga yakin dengan jentera, tetapi ketika FP2 cuaca sangat panas dan saya cuba untuk cari penalaan terbaik untuk jentera namun ada masalah dengan cengkaman dan saya cuba buat long run dan berharap pasukan dapat perbaiki segala masalah esok untuk terus ke Q2,” kata Damok.-- BERNAMA


Atlet SUKMA Terengganu terima ganjaran

TERENGGANU, 21 Oktober- Seramai 387 atlet, pegawai dan jurulatih kontinjen Terengganu yang muncul naib juara keseluruhan Sukan Malaysia (SUKMA) 2022 bulan lalu menerima insentif kemenangan berjumlah RM1.5 juta.Insentif itu sebagai tanda penghargaan terhadap usaha keras semua pihak yang membantu kontinjen negeri meraih 64 emas, 49 perak dan 55 gangsa.

(Pengerusi Jawatankuasa Pembangunan Belia, Sukan dan NGO Negeri Terengganu, Wan Sukairi Wan Abdullah)

Berdasarkan pencapaian tersebut, kerajaan negeri telah menaikkan jumlah insentif untuk setiap pingat yang disumbangkan oleh atlet.Menurut Pengerusi Jawatankuasa Pembangunan Belia, Sukan dan NGO Negeri Terengganu, Wan Sukairi Wan Abdullah pertambahan sebanyak RM500 merupakan penghargaan kepada atlet."Pertambahan RM500 berbanding dengan insentif pada 2018 lalu. Jadi ini sebagai penghargaan di atas pencapaian lebih sasaran yang telah pun ditetapkan oleh Majlis Sukan Negeri Terengganu," katanya selepas Majlis Apresiasi Kontinjen Negeri Terengganu SUKMA Edisi Ke-20 yang disempurnakan Menteri Besar, Datuk Seri Dr Ahmad Samsuri Mokhtar.Turut berlangsung pelancaran Sekretariat Kebajikan Atlet Negeri Terengganu (SUKANT) dengan dana awal sebanyak RM100,000.Penubuhannya bertujuan menjadi platform buat atlet atau bekas atlet memohon bantuan termasuk pinjaman pendidikan, perniagaan atau perubatan.


Piala Sultan Johor 2022: Malaysia menentang India, misi menang saingan pembukaan

(Replika Piala Sultan Johor pada sidang media di Iskandar Puteri)

ISKANDAR PUTERI, 21 Oktober- Skuad hoki remaja kebangsaan akan memulakan saingan Piala Sultan Johor(SOJC) 2022,edisi ke-10 menentang India, di Stadium Hoki Taman Daya, Johor Bahru, malam esok. Pengurus Pasukan Malaysia, I.Vikneswaran berkata, meskipun Malaysia akan dibarisi empat pemain berpengalaman berbanding India yang menampilkan 7 pemain senior, beliau yakin skuad muda itu bakal memberikan aksi terbaik di hadapan sokongan peminat hoki tempatan.  Katanya, perlawanan esok akan menyaksikan 14 pemain negara, bakal beraksi dalam perlawanan sulung antarabangsa mereka.  "Ia perlawanan pertama buat 14 pemain yang baru dipanggil menyertai skuad remaja dan belum ada kap antarabangsa."Empat pemain pula sudah pernah beraksi di perlawanan antarabangsa, jadi mereka pertama kali digandingkan untuk persiapan saingan SOJC."Sudah tentu ia menjadi tanda tanya sama ada pasukan ini mampu bersaing tetapi jurulatih pastinya membuat penilaian dan sudah merangka perancangan terbaik untuk memperbaiki apa saja kelemahan bagi memastikan kita mampu memberi cabaran.

(I.Vikneswaran (kanan) bersama Mohammad Alam memegang replika Piala Sultan Johor pada sidang media di iskandar Puteri)

"Untuk aksi menentang India, kami akan turun dengan misi mencari kemenangan walaupun sedar mereka pasukan terkuat pada saingan kali ini di samping juara bertahan, Britain, Australia, Jepun dan Afrika Selatan," katanya.Tambahnya, kejohanan tersebut juga penting kepada pasukan Malaysia, kerana menjadi medan menilai pemain yang berpotensi mewakili negara, pada Piala Dunia Hoki 2023.  "Bagi saya, India merupakan salah satu pasukan terkuat di dunia, berdasarkan kedudukan, tapi apa yang lebih penting adalah bagaimana mempersiapkan diri,kita tidak seharusnya gentar dengan sesiapa, apa yang pentinfg ialah fokus kepada kendiri, apa pencapaian terbaik yang kita boleh lahirkan," katanya  Sementara itu, Pengurus Pasukan India, Mohammad Alam optimis, pasukannya akan mempamerkan aksi terbaik dan bertenaga walaupun penerbangan membawa skuadnya itu baru sahaja tiba semalam.  "Persiapan kami untuk saingan SOJC sudah dilaksanakan sejak enam bulan lalu bagi memastikan skuad bersedia sepenuhnya selepas tidak menyertai kejohanan bertaraf antarabangsa akibat COVID-19."Kami menyenaraikan sekurang-kurangnya enam pemain yang pernah beraksi pada saingan Piala Dunia Remaja di Odisha, India dua tahun lalu."Ia beri kekuatan untuk kami mengharungi perlawanan yang saya anggap berintensisi tinggi bermula dengan aksi menentang Malaysia."Selain itu beberapa muka baharu juga dibawa masuk dan latihan intensif selama enam bulan beri impak positif pada pasukan India kerana kami datang bukan tangan kosong, sudah tentu meletak sasaran untuk menjuarai kejohanan berkenaan," katanya.Mereka ditemui dalam satu sidang media di sini.  Piala Sultan Johor 2022 disertai Malaysia dan India, di samping juara bertahan, Britain, Australia, Jepun dan pendatang baharu Afrika Selatan.Perlawanan pembukaan menyaksikan bekas juara, Australia menentang Jepun, 4.05 petang, esok, diikuti Britain menentang Afrika Selatan, 6.05 petang.


PERKESO beri RM3,555 sebulan kepada keluarga mendiang P.Rajes

SELANGOR, 21 Oktober- Keluarga pemain bola sepak PJ City, mendiang P.Rajes diberikan wang sebanyak RM3,555 sebulan daripada Pertubuhan Keselamatan Sosial (PERKESO).Pengerusi Lembaga PERKESO, Datuk Sri Subahan Kamal berkata bayaran ini akan berterusan kepada keluarga mendiang dan sehingga anak-anaknya mencecah usia 21 tahun.

(Pengerusi Lembaga PERKESO, Datuk Seri Subahan Kamal)

"Sekiranya anak menjadi 21 tahun kita melihat kalau mereka dapat sambung belajar, pihak SOCSO pihak PERKESO akan terus membayar, ini adalah satu perkara yang amat baik yang mana kita pun ramai tidak tahu bahawa kita wajib untuk mencarum SOCSO," katanya.

Beliau berkata, Perkeso menyarankan majikan supaya membuat caruman ke atas pekerjanya kerana keluarga akan mendapat manfaat jika berlaku apa-apa kepada pencarum.

Skuad Perkeso Prihatin mengambil langkah proaktif dengan memproses bantuan faedah yang mana waris mendiang layak menerima Faedah Orang Tanggungan (FOT) dan Faedah Pengurusan Mayat (FPM).

Balunya, S Komathy, 36, bersama tiga anaknya, Thivyaakini, 9, Pirutheswar,7, dan Kaveenilavab, 2, akan menerima FOT sebanyak RM3,555 setiap bulan dan Faedah Pengurusan Mayat (FPM) sebanyak RM2,000.

Komathy berkata, bantuan ini sedikit sebanyak meringankan bebannya yang kehilangan suami yang selama ini menyara mereka sekeluarga termasuk ibu mentua dan neneknya.Dalam pada itu, Pasukan Bola Sepak PJ City turut memberikan bantuan sebanyak RM10,000 kepada keluarga mendiang dalam menguruskan pengebumiannya.


LONDON, 21 Oktober - Steven Gerrard dipecat sebagai pengurus Aston Villa setelah pasukannya dicemuh oleh penyokong Villa yang berang selepas persembahan buruk menerusi empat perlawawan tanpa kemenangan berturut-turut.Keputusan dibuat pengurusan tertinggi kelab itu kurang dua jam selepas pasukan itu tewas 0-3 kepada Fulham.Ia sekali gus menyaksikan bekas bintang Liverpool itu hanya 11 bulan berada di Villa Park.Hanya memenangi dua perlawanan musim ini Villa berada di atas zon penyingkiran hanya disebabkan sedikit kelebihan menjaringkan gol ke atas Wolves di tangga ketiga terbawah.Villa ketika ini bergelut dengan prestasi buruk hanya memenangi dua daripada 11 perlawanan liga, setakat ini.Skuad The Lions kini berada di tangga ke-17, berkongsi 9 mata dengan Wolverhampton.

Gerrard memenangi gelaran Scotland sebagai 'bos Rangers' pada 2021, menamatkan tempoh dominasi Celtic setelah sekian lama menguasainya.Namun, dia tidak dapat meneruskan kejayaanya itu sejak berpindah ke Villa Park bagi menggantikan Dean Smith yang dipecat November lalu.Bercakap pada sidang akhbar selepas perlawanannya, Gerrard berikrar untuk menyelamatkan tugasnya."Saya seorang pejuang, saya tidak akan pernah berhenti, sama ada bola sepak atau dalam hidup. Kita akan lihat apa yang berlaku. Saya akan terus berjuang melainkan saya diberitahu secara berbeza," katanya.Bagaimanapun, hanya beberapa minit selepas Gerrard bercakap kepada media, Villa mengumumkan penamatan tugas pertamanya sebagai pengurus Liga Perdana. - AFP


Ragbi wanita Sabah benam Johor, 17-15

SHAH ALAM, 21 Oktober- Pasukan ragbi wanita bawah 17 tahun (B17) Sabah berjaya menundukkan pasukan Kulai 17-15 dalam Kejohanan Ragbi Wanita B-17 Peringkat Kebangsaan di Shah Alam.Skuad kendalian Jeospine Augustine itu mempamerkan aksi yang kemas dan mendominasi permainan dengan baik meskipun menerima tentangan awal daripada pasukan Kulai."Tekanan itu memang ada tapi saya cuba kawal mereka untuk bertenang kerana kita sehingga tamat permainan. Masa lebih panjang, pasukan Johor main rentak laju, kami cuba neutralkan rentak permainan dengan memperlahankan permainan. Nampak berkesan jugalah taktikal itu," kata Jeospine ketika ditemui pemberita RTM di Shah Alam.Beliau turut memaklumkan ini merupakan kali pertama pasukannya beraksi dalam kejohanan peringkat kebangsaan.Seramai 240 peserta dan pegawai dari 16 buah pasukan seluruh negara telah menyertai kejohanan ini yang bakal menjadi pemilihan pemain skuad kebangsaan.

(Jurulatih skuad ragbi wanita Sabah B17, Jeospine Augustine)


Khidmat 'Karim' bersama Sabah FC disambung hingga 2024

(Park Tae-su dalam satu aksi perlawanan menentang JDT)

KOTA KINABALU, 20 Oktober- Pemain import Sabah FC, Park Tae-su, yang mesra dengan panggilan ‘Karim’ dalam kalangan peminat tempatan, melanjutkan kontraknya bersama skuad ‘The Rhinos’ selama dua musim sehingga penghujung 2024.Sabah FC, menerusi kenyataan malam ini, memaklumkan sambungan kontrak pemain pertahanan kelahiran Korea Selatan itu disahkan pengurus pasukan, Ahmad Marzuki Nasir.Sejak 2019, pemain berusia 32 tahun itu membantu Sabah muncul juara Liga Premier dan layak ke Liga Super sebelum mempamerkan aksi lebih mantap di bawah kendalian Datuk Ong Kim Swee yang menyaksikan Sabah menamatkan Liga Super 2022 di tempat ketiga liga.Pemain, yang fasih berbahasa Melayu itu, beraksi cemerlang musim ini dan menjadi antara nadi utama skuad ‘The Rhinos’ apabila berjaya meledak lapan gol musim ini,Menerusi ruangan komen media sosial Ahmad Marzuki, yang berkongsi perkara itu, rata-rata penyokong Sabah FC menyambut baik lanjutan kontrak Tae-su bersama Sabah FC.Malahan ada penyokong yang meminta agar pemain import yang pernah menjulang juara Liga Premier pada 2019 bersama Sabah FC diberikan kerakyatan menerusi program naturalisasi.Tae-su pernah menarik tumpuan dunia bola sepak apabila gol sepakan percumanya ketika menentang PJ City FC menjadi tular yang turut mendapat perhatian laman sosial Persekutuan Bolasepak Antarabangsa (FIFA).- BERNAMA


Stefanos Tsitsipas mara ke suku akhir

Stockholm, 20 Oktober - Menerusi sukan tenis, ATP Stockholm, pilihan utama kejohanan, Stefanos Tsitsipas dari Greece mara ke suku akhir.Pemain nombor tiga dunia itu menumpaskan pemain bukan pilihan, Maxime Cressy dari Amerika Syarikat, 7-6, 7-6 di pusingan kedua.

Turut mara pilihan kedua, Cameron Norrie dari Britain dan pilihan keempat, Denis Shapovalov dari Kanada.Norrie mengalahkan Aslan Karatsev, 6-7, 6-3, 6-4.Manakala, Shapovalov mengatasi pemain Switzerland, Antoine Bellier, 6-4, 7-5.- AFP


Pemain dituntut sekat percubaan pukulan sudut penalti lawan- Jurulatih

KUALA LUMPUR, 19 Oktober- Ketua jurulatih skuad remaja lelaki negara, Muhamad Amin Rahim mahu anak buahnya memperbaiki kelemahan mengekang pukulan sudut penalti pasukan lawan menjelang aksi pembukaan bertemu Australia pada Kejohanan Hoki Piala Sultan Johor (SOJC) ke-10, minggu depan.Beliau berkata dalam aksi persahabatan menentang pasukan dari Oceania itu di Stadium Hoki Nasional, Bukit Jalil semalam, menyaksikan skuad negara tumpas 1-4, kesemua gol pasukan lawan adalah menerusi pukulan sudut penalti.Muhammad Amin mengakui kualiti permainan anak buahnya masih ketinggalan jika dibandingkan dengan kuasa besar dalam sukan hoki itu. “Apapun, saya puji pemain sebab seperti semua sedia maklum hanya empat pemain yang pernah beraksi di pentas antarabangsa. Mereka kembali bangkit pada suku ketiga dan keempat (terakhir) untuk memberi saingan. “Tetapi, kalau tengok empat gol dari Australia, semua daripada pukulan sudut penalti, jadi saya kena kaji kembali video untuk perbaiki kelemahan pemain, dan mereka (pemain) kena cepat menyesuaikan diri sebab hari ini kita masih ada perlawanan persahabatan,” katanya ketika ditemui pemberita.Empat pemain Piala Dunia Hoki Remaja 2021 ialah Muhammad Amirul Haniff Mamat, Alfarico Lance Liau Jr, Muhammad Syawal Abd Razak dan Muhammad Faris Harizan.Pada aksi hari ini, Cambell Geddes meletakkan Australia di hadapan seawal minit kelapan, sebelum David Hubbard menggandakan jaringan empat minit kemudian, sebelum Cooper Burns meledak jaringan pada minit ke-18. Australia terus garang melakukan serangan bertali-arus dan berjaya menyumbat gol keempat menerusi Geddes pada minit ke-51, sebelum Malaysia menjaringkan gol sagu hati melalui jaringan padang Muhammad Hazreeq Alief Rosli pada minit ke-55.

(Skuad Hoki Remaja Lelaki Negara / FOTO FB MalaysianHockeyConfederation)

Skuad muda negara bakal berdepan satu lagi aksi pemanas badan menentang Great Britain di Stadium Hoki Taman Daya, Johor Bahru, hari ini.SOJC ke-10 berlangsung dari 22 hingga 29 Oktober ini di Johor Bahru. Selepas aksi pembukaan menentang Australia pada (23 Oktober), Malaysia akan menentang Afrika Selatan (25 Oktober), Great Britain (26 Oktober) dan Jepun pada 28 Oktober.Untuk rekod, Malaysia pernah menjuarai edisi pertama SOJC pada 2011. -BERNAMA


Terbuka Denmark : Aaron-Wooi Yik tepati ramalan

KUALA LUMPUR, 20 Oktober- Juara dunia, Aaron Chia-Soh Wooi Yik berjaya melepasi tentangan pasangan Jerman, untuk mengesahkan kemaraan ke pusingan kedua beregu lelaki kejohanan badminton Terbuka Denmark 2022, di Odense pada Rabu.Pada aksi pusingan pertama yang berlangsung di Jyske Bank Arena, gandingan nombor satu negara itu menumbangkan Mark Lamsfuss-Marvin Seidel 21-18, 21-19 dalam pertarungan selama 36 minit, sekali gus melebarkan rekod kemenangan mereka ke atas pasangan ke-11 dunia itu.Aaron-Wooi Yik yang merupakan gandingan di ranking keempat dunia, menang empat daripada lima pertemuan terakhir berdepan Lamsfuss-Seidel.Gandingan negara itu akan membuat perhitungan menentang Lucas Corvee-Ronan Labar dari Perancis di pusingan kedua esok.Pada masa sama, beregu campuran negara Tan Kian Meng-Lai Pei Jing, turut melangkah ke pusingan kedua selepas menewaskan pasangan tuan rumah Mathias Chritian-Alexandra Boje 23-21, 21-13.Pasangan ke-10 dunia itu, dijadual bertemu sama ada rakan sepasukan Goh Soon Huat-Lai Shevon Jemie atau Lee Jhe-Huei-Hsu Ya Ching dari Taiwan.Dalam pada itu, nasib berbeza dialami pasangan beregu lelaki Man Wei Chong-Tee Kai Wun dan gandingan beregu wanita Vivian Hoo-Lim Chiew Sien, selepas tewas kepada lawan masing-masing di pusingan pertama.- BERNAMA


Piala Malaysia: NSFC optimis beri tentangan sengit

SEREMBAN, 18 Oktober- Menjelang aksi Piala Malaysia yang akan membuka tirai hujung bulan ini, Negeri Sembilan FC (NSFC) optimis berada dalam momentum prestasi terbaik untuk melakar kejayaan dalam saingan musim ini.Pengendali pasukan, K. Devan yakin dengan prestasi konsisten skuad sepanjang saingan Liga Super, dengan menghuni kedudukan keempat terbaik liga. Katanya prestasi baik itu sudah pasti menaikkan semangat pasukan untuk tampil lebih kompetitif.Beliau berkata demikian selepas Majlis Menandatangani Memorandum Persefahaman (MoU) antara NSFC dan Fakulti Sains Sukan dan Rekreasi, Universiti Teknologi MARA di UiTM Seremban.NSFC dijadual bertemu Kedah pada 26 Oktober di Stadium Darul Aman, Alor Setar dalam perlawanan pertama Piala Malaysia musim ini.

(Majlis Menandatangani Memorandum Persefahaman (MoU) antara NSFC dan Fakulti Sains Sukan dan Rekreasi, Universiti Teknologi MARA)


LTdL 2022 tamat, kekal sebagai status 'pro-series' untuk edisi akan datang

LANGKAWI, 18 Oktober- Perlumbaan berprestij Le Tour de Langkawi (LTdL) 2022 melabuhkan tirainya hari ini.Perlumbaan peringkat terakhir hari ini menyaksikan Alex Molenaar daripada pasukan Burgos BH muncul pemenang dengan catatan masa 2:25:37 saat.Tempat kedua menjadi milik Jason Osborne daripada pasukan Alpecine- Deceuninck manakala pelumba UAE Emirates, Juan Sebastian Molano ketiga.Molenaar dan Osbourne berjaya menjarakkan diri dengan peloton di belakang sejak pertengahan perlumbaan.Kayuhan konsisten Molenaar membolehkan dia memenangi perlumbaan pertamanya dalam edisi kali ini.Bagaimanapun, keputusan tersebut tidak mengubah kedudukan jersi-jersi utama.Secara keseluruhannya, Ivan Ramiro Sosa Cuervo daripada pasukan Movistar berjaya menamatkan edisi ke-26 selaku Pelumba Terbaik Keseluruhan iaitu Jersi Kuning dengan masa keseluruhan 25:54 minit.Sementara itu, bagi Jersi Hijau yang membawa gelaran Raja Pecut pula kekal milik Erlend Blikra dari Uno-X Pro Ccyling Team.Bagi Jersi Merah, Muhammad Nur Aiman Mohd Zariff,25, membuktikan dirinya berada dalam kelas tersendiri sekali gus berjaya mengekalkan gelaran Raja Bukit yang diperoleh pada edisi 2020.

Jersi Putih disandang rakan sepasukan TSG, Jambaljamts Sainbayar yang cemerlang menamatkan saingan selaku Pelumba Terbaik Asia.Bagi kategori pasukan, TSG memenangi Pasukan Terbaik Asia manakala Movistar Team mengungguli kategori Pasukan Terbaik keseluruhan.Edisi LTdL ke-26 kali ini menawarkan jumlah jarak keseluruhan lebih 1,000km kepada pelumba.Perlumbaan berprestij Le Tour de Langkawi (LTdL) untuk edisi akan datang kekal dengan status 'pro-series' bermula tahun 2023 sehingga 2025.

(Edisi LTdL ke-26 kali ini menawarkan jumlah jarak keseluruhan lebih 1,000km kepadapelumba bermula di Kuala Pilah dan tamat di Langkawi)


TSG dominasi Jersi Merah dan Jersi Putih

LANGKAWI, 18 Oktober- Pasukan Terengganu Polygon Cycling Team (TSG) membuktikan status sebagai salah satu pasukan digeruni selepas merangkul gelaran Raja Bukit dan Pelumba Terbaik Asia perlumbaan Le Tour De Langkawi(LTdL) 2022.Muhamad Nur Aiman Mohd Zariff mempertahankan gelaran Jersi Merah dimenangi pada edisi 2020.

(Muhamad Nur Aiman Mohd Zariff )

Pelumba berusia 25 tahun itu muncul juara keseluruhan kategori Raja Bukit edisi kali ini mengumpul keseluruhan 29 mata mengatasi rakan sepasukan Jambaljamts Sainbayar dan pelumba pasukan Movistar, Ivan Ramiro Sosa di tempat kedua dan ketiga keseluruhan.Jambaljamts Sainbayar juga unggul bergelar pelumba terbaik Asia mengenepikan cabaran hebat pelumba Astana Qazashtan, Andrey Zeits dan Ariya Phounsavath daripada pasukan Thailand Continental.Sementara itu, misi TSG bergelar pasukan terbaik Asia turut tercapai selepas pasukan itu menamatkan saingan kali ini di atas pasukan Thailand Continental Cycling dan pasukan Ukyo.


LTdL edisi ke-26 bakal menutup tirai hari ini

(Perlumbaan jelajah tertua Asia, Le Tour De Langkawi (LTdL) edisi ke-26 bakal menutup tirainya hari ini)

LANGKAWI, 18 Oktober - Perlumbaan jelajah tertua Asia, Le Tour De Langkawi (LTdL) edisi ke-26 bakal menutup tirainya hari ini.Petang ini, pemilik kepada empat jersi ditawarkan iaitu jersi kuning selaku juara keseluruhan, jersi hijau, jersi merah dan jersi putih, bakal diketahui.Selain itu gelaran pelumba terbaik Asia, pasukan terbaik dan pasukan terbaik Asia turut menjadi buruan kesemua 20 pasukan bertanding pada hari ini.Laluan peringkat kelapan dan terakhir akan berlangsung di Loop Langkawi sejauh 115.9 kilometer.Sudah pasti perlumbaan hari ini menjadi paling sengit dan mencabar buat semua pelumba, memandangkan ia menjadi peluang terakhir buat pencabar merampas keempat-empat jersi yang dipertaruhkan. Secara keseluruhan, tiga zon pecutan ditawarkan iaitu di kilometer 30.8, 89.5 dan 98.3 serta tiga zon pendakian kategori tiga di Kilometer 91, 99.8 dan 108.6.Pelumba Movistar, Ivan Ramiro Sosa ketika ini menguasai jersi kuning selaku pendahulu keseluruhan berkelebihan 23 saat di depan pelumba pasukan EF Education Easypost, Hugh John Carthy.Seorang lagi pelumba Movistar, Einer Augusto Rubio Reyes berada di tempat ketiga, ketinggalan lebih dua minit.

(Pemilik kepada empat jersi ditawarkan iaitu jersi kuning selaku juara keseluruhan, jersi hijau, jersi merah dan jersi putih, bakal diketahui petang ini)

Jersi hijau bagi raja pecut menjadi rebutan tiga pelumba iaitu pemenang peringkat keenam, Eling Blikra, Gleb Syritsa dan Max Kanter.Ketiga-ketiga pelumba itu kini cuma dibezakan tiga mata.Perebutan bagi jersi putih selaku pelumba terbaik Asia juga dijangka sengit.Pendahulu ketika ini, Jambaljamts Sainbayar daripada pasukan Terengganu Polygon Cycling Team, TSG cuma 0.01 saat mendahului pelumba Astana Qazaqstan, Andrey Zeits.Sementara itu, harapan rakyat Malaysia hari ini sudah tentu ingin melihat seorang lagi pelumba TSG, Muhamad Nur Aiman Mohd Zariff mempertahankan gelaran raja bukit dimenangi pada edisi lalu.Aiman ketika ini menerima saingan hebat dua lagi pelumba termasuk daripada rakan sepasukan, Jambaljamts dan Ivan Ramiro Sosa.Semua bakal terjawab dalam perlumbaan yang dijangka berakhir pada pukul 4.18 petang.


Kejohanan Piala Sultan Johor (SOJC): KHM letak harapan tinggi ke atas Muhamad Amin

KUALA LUMPUR, 18 Oktober- Selepas membimbing skuad hoki lelaki negara muncul juara saingan, Hoki Dalam Dewan Piala Asia di Bangkok, bulan lepas, Muhamad Amin Rahim kini menggalas tugas sebagai ketua jurulatih skuad lelaki negara bawah 20 tahun (B-20).Kejohanan Piala Sultan Johor (SOJC) ke-10, minggu depan merupakan misi sulungnya. Justeru, Konfederasi Hoki Malaysia (KHM) meletakkan harapan tinggi ke atas ketua jurulatih baharu ini, mengulangi sentuhan ajaib mencipta sejarah skuad negara muncul juara Hoki Dalam Dewan Piala Asia. Presiden KHM, Datuk Seri Subahan Kamal berkata kepercayaan tinggi diletakkan ke atas Muhamad Amin berdasarkan pencapaian dan pengalamannya."Kerana kita merasakan ' the style of playing national team' dengan junior 'must be related', dia perlu ada kesinambungan, kedua-dua latihan sebab itu MHC buat keputusan bahawa walaupun coach Arul menjaga pasukan kebangsaan, Amin dibelakang beliau tetapi dalam ini kita memohon untuk Amin menjaga pasukan ini kerana dalam dia membawa cara 'coaching' sedia ada tapi dalam 'team counting' kita nak tengok pemain mana yang boleh dibawa ke pasukan kebangsaan," katanya.

(Presiden KHM, Datuk Seri Subahan Kamal)

Beliau turut mengumumkan senarai 18 pemain skuad SOJC yang bakal menerima saingan sengit daripada Australia, Great Britain, India, Jepun dan Afrika Selatan bermula 22 hingga 29 Oktober ini di Taman Daya, Johor Bahru.Sementara itu, Muhamad Amin sedia menyahut cabaran yang diletakkan KHM kepadanya dalam membawa skuad baharu berentap di kejohanan berprestij itu.Beliau pada masa sama mahu menjadikan SOJC sebagai medan pendedahan kepada anak buahnya menghadapi Piala Dunia Remaja di Kuala Lumpur, tahun depan. Skuad muda negara bakal berdepan dua perlawanan pemanas badan menentang Australia, HARI INI di Stadium Hoki Nasional, Bukit Jalil, dan menentang Great Britain, pada Rabu di Stadium Hoki Taman Daya, Johor Bahru.


Kekalahan pertama City beri harapan perebutan kejuaraan EPL

(Kekalahan pertama Manchester City kepada Liverpool 0-1, memberi harapan dalam perebutan kejuaraan EPL/ AFP)

LONDON, 18 Oktober - Kekalahan pertama Manchester City pada musim ini telah memberi harapan bahawa perebutan kejuaraan Liga Perdana Inggeris (EPL) bukanlah satu kesimpulan yang diketepikan ketika Tottenham Hotspur dan Chelsea berusaha untuk berada di tangga teratas pada hari Rabu.Ketibaan penyerang City, Erling Haaland untuk menambah kekuatan skuad Pep Guardiola, yang telah memenangi liga utama Inggeris empat kali dalam tempoh lima tahun lalu, menjadikan City lebih digemari untuk memenangi semula liga.Bagaimana pun, Arsenal yang telah diperbaharui telah membuka jurang empat mata di tangga teratas liga, manakala Spurs terus bersaing dengan juara bertahan itu.Arsenal dan City sepatutnya berhadapan pada pertengahan minggu ini dalam pertembungan teratas di dalam jadual.Tetapi perlawanan itu telah ditangguhkan kerana penjadualan semula yang disebabkan oleh kemangkatan Ratu Elizabeth II bulan lepas, dengan The Gunners sebaliknya menentang PSV Eindhoven dalam Liga Europa.Dengan dua pasukan teratas tidak beraksi, Tottenham boleh merapatkan jurang satu mata dengan pendahulu liga jika mereka menang di Manchester United pada hari Rabu.

(Tottenham boleh merapatkan jurang satu mata dengan pendahulu liga jika mereka menang di Manchester United pada hari Rabu/ AFP)

Spurs tidak memenangi kejuaraan liga selama 61 tahun tetapi mempunyai, Antonio Conte, seorang pengurus yang telah memenangi liga di setiap tiga kelab sebelum ini iaitu Juventus, Chelsea dan Inter Milan.“Kami menunjukkan kestabilan,” kata Conte. “Saya selalu cakap, untuk menentang kami bukan mudah."Kami perlu terus bekerja keras dan bertambah baik tetapi kami adalah satu pasukan, dan saya menganggap kami benar-benar kuat. Jika kami bagus untuk meningkat dan terus berkembang dalam aspek lain, bukan sahaja taktikal tetapi juga untuk menunjukkan kematangan ini, maka kami akan mencapai satu kepuasan."Kekuatan dalam skuad Tottenham sedang diuji sepenuhnya dengan kecederaan Dejan Kulusevski dan Richarlison di bahagian serangan.Tetapi Harry Kane memikul beban itu, dengan kapten England itu menjaringkan sembilan gol dalam 10 perlawanan liga untuk kekal di belakang Haaland dalam persaingan Kasut Emas. -AFP


Karim Benzema julang Ballon d’Or

(Penyerang Real Madrid, Karim Benzema menerima anugerah Ballon d'Or semasa Majlis Anugerah Ballon d'Or France 2022 di Theatre du Chatelet di Paris / AFP)

PARIS, 18 Oktober- Penyerang Perancis, Karim Benzema memenangi Ballon d'Or pada satu majlis berlangsung di Paris.Ia, hasil persembahan menakjubkannya membantu Real Madrid memenangi Liga Juara-Juara dan La Liga musim lalu.Benzema, merupakan pemenang dari Perancis pertama bagi hadiah individu paling berprestij dalam bola sepak sejak Zinedine Zidane pada 1998, dengan menjaringkan 44 gol dalam 46 perlawanan untuk kelabnya termasuk 15 dalam Liga Juara-Juara.Selain menjulang trofi Ballon d’Or buat kali pertama dalam kariernya, Benzema turut muncul selaku pemain kedua ‘tertua’ yang meraih penganugerahan itu pada usia 34 tahun.Benzema berjaya mengetepikan Sadio Mane, Kevin De Bruyne dan Robert Lewandowski pada majlis gilang-gemilang di Paris untuk menobatkan tahun sensasi pemain antarabangsa Perancis itu, ketika dia mengikuti rakan sepasukannya di Real Madrid, Luka Modric dengan menembusi penguasaan Messi dan Ronaldo dalam hadiah individu terbesar bola sepak. -AFP

(Penyerang Perancis Real Madrid, Karim Benzema menerima anugerah Ballon d'Or padaMajlis Anugerah Ballon d'Or France 2022 di Theatre du Chatelet di Paris / AFP)


Ballon d’Or: Lewandowski raih Trofi Gerd Muller

(Penyerang Bayern Munich dari Poland Robert Lewandowski menerima trofi Gerd Muller buat kali kedua untuk penyerang terbaik / AFP)

PARIS, 18 Oktober- Robert Lewandowski menerima anugerah untuk penjaring gol terbanyak musim lalu, dinamakan semula sebagai Trofi Gerd Mueller, untuk tahun kedua berturut-turut pada majlis Ballon d'Or pada hari Isnin.Pemain berusia 34 tahun itu, yang menyertai Barcelona dari Bayern Munich pada musim penutup, menjaringkan 57 gol dalam 56 perlawanan untuk kelab dan negara pada musim lalu.Dia juga merupakan penjaring terbanyak dalam Bundesliga dengan 35 gol.Lewandowski memenangi anugerah itu tahun lalu apabila ia disampaikan buat kali pertama, selepas memecahkan rekod jaringan Bundesliga untuk satu musim, sebelum ini dipegang oleh Mueller, dengan 41 gol.Tetapi dia masih belum memenangi anugerah utama Ballon d'Or.Pemain Poland itu menjadi pilihan yang kuat untuk meraih anugerah itu pada tahun 2020, tetapi majlis dibatalkan secara kontroversi kerana kesan pandemik  COVID-19 pada kalendar bola sepak.- AFP

(Penyerang Poland Bayern Munich Robert Lewandowski menerima buat kali kedua Trofi Gerd Muller semasa Majlis Anugerah Bola Sepak Ballon d'Or France 2022 di Theatre du Chatelet di Paris / AFP)


Alexia Putellas raih anugerah Ballon d’Or kali kedua

(Pemain tengah FC Barcelona, Alexia Putellas (KIRI) menerima anugerah Ballon d'Or Wanita keduanya daripada bekas pemain bola sepak Ukraine Andriy Shevchenko pada Majlis Anugerah Ballon d'Or France 2022 di Theatre du Chatelet di Paris / AFP)

PARIS, 18 Oktober- Alexia Putellas dari Sepanyol memenangi Ballon d'Or wanita untuk tahun kedua berturut-turut pada Isnin.Penganugerahan itu datang selepas melalui musim di mana dia menjadi penjaring terbanyak ketika kelabnya Barcelona mara ke final Liga Juara-Juara.Putellas berusia 28 tahun, menerima persaingan sengit daripada calon lain, terutamanya daripada tiga bintang pasukan England yang memenangi Kejohanan Eropah, sebelum dinamakan penerima anugerah itu berikutan kempen yang turut menyaksikan Barcelona memenangi liga domestik dan meraih piala berganda.Beth Mead dilihat sebagai  pencabar utama selepas menjaringkan enam gol untuk England dalam perjalanan mereka menjulang kegemilangan Euro di tanah air, kemenangan pertama mereka dalam kejohanan utama.Rakan sepasukannya di England, Lucy Bronze dan Millie Bright juga telah dicalonkan, begitu juga Hegerberg, yang membantu Lyon menewaskan Barcelona dalam perlawanan akhir Liga Juara-Juara.Trofi anugerah yang disampaikan pada majlis penuh bintang di Teater Chatelet di tengah Paris, merupakan sagu hati buat Putellas yang kini sedang pulih daripada kecederaan lutut yang serius.Kecederaan itu menyebabkan dia terlepas aksi Euro di England pada Julai dan bermakna dia tidak mungkin bermain sama sekali musim ini.Putellas menjaringkan 11 gol dalam Liga Juara-Juara musim lalu ketika juara bertahan Barcelona mara ke final tetapi tewas kepada Lyon.Ini merupakan kali keempat Ballon d'Or wanita dianugerahkan, dengan Ada Hegerberg dari Norway memenangi hadiah sulung pada 2018 sebelum bintang Amerika Syarikat Megan Rapinoe menggantikannya pada 2019.Tiada gala Ballon d'Or pada 2020 akibat wabak itu sebelum Putellas memenanginya buat kali pertama tahun lalu selepas membantu Barca menjulang kejuaraan Liga Juara-Juara Wanita buat kali pertama dalam sejarah kelab.Putellas telah pun memenangi hadiah pemain terbaik UEFA pada Ogos.- AFP

(Pemain tengah FC Barcelona, Alexia Putellas menerima anugerah Ballon d'Or Wanita keduanya semasa majlis anugerah Ballon d'Or France 2022 di Theatre du Chatelet di Paris / AFP)


Malaysia atasi Sweden 5-0 di Kejohanan Remaja Dunia

SANTANDER, 17 Oktober- Malaysia memulakan kempen  acara berpasukan campuran merebut Piala Suhadinata pada Kejohanan Badminton Remaja Dunia dengan mengalahkan Sweden 5-0 di Santander, Sepanyol, hari ini.Malaysia, dalam kumpulan A, mengutip mata pembukaan apabila  pemain perseorangan lelaki negara, Justin Hoh menewaskan  Eric Ramstedt 21-10, 21-10. sebelum menambah mata kedua menerusi pemain perseorangan wanita, Siti Nurshuhaini Azman.Siti Nurshuhaini mengalahkan Khushi Harakamani 21-12, 21-12.Beregu lelaki negara, Muhammad Fazriq Mohamad Razif- Wong Vin Sean mengesahkan kemenangan Malaysia apabila menyingkirkan pasangan Victor Morskogen-Daniel Strom, 21-12, 21-9.Beregu wanita negara, Ong Xin Yee- Carmen Ting terpaksa berhempas pulas selama 50 minit sebelum mengalahkan Elin Ohling-Elin Ryberg, 21-18,17-21, 21-16 manakala mata terakhir diperoleh beregu campuran negara, Bryan Jeremy Goonting-Lee Xin Jie selepas mengatasi Mio Molin-Sofia Stromvall, 21-16, 21-23, 21-15. Dalam satu lagi perlawanan Kumpulan A, juara bertahan Indonesia mengalahkan Latvia 5-0.Esok, Malaysia akan berdepan dengan Latvia manakala Indonesia menentang Sweden.Malaysia akan menentang Indonesia, Rabu ini.Sebanyak 38 negara dalam lapan kumpulan mengambil bahagian dalam acara berpasukan campuran itu.- BERNAMA


ISKANDAR PUTERI, 17 Oktober - Kumpulan Prasarana Rakyat Johor Sdn Bhd (KPRJ) menerusi anak syarikatnya, Sports Johor Sdn Bhd berhasrat menjadikan Johor sebagai peneraju e-sukan sekali gus membantu menjadikan negeri itu sebagai pusat kemajuan sukan di negara ini.Ketua Sektor Korporat KPRJ, Khairudin Hasan berkata e-sukan mempunyai potensi untuk dikembangkan.Menurutnya, Johor E-Sports Festival 2022 (JEF22) yang bermula Mac lepas menerima 7,500 penyertaan.“Kita lihat e-sukan sebelum ini mungkin tidak nampak jelas siapa peneraju. Kita ambil inisiatif, cuma pendekatan kita adalah secara berdikit-dikit, ikut kemampuan dan bergantung pada sokongan.“Lebih 7,000 penyertaan itu ramai sebagaimana sukan lain kita buat. Kita nampak Johor ini ada banyak fasiliti, rakyat ramai dan berjiran dengan Singapura jadi memang banyak potensi.“Selain itu dengan infrastruktur sukan, yang juga satu daripada sebab kita boleh menang Sukan Malaysia (Sukma) dan perancangan Johor ingin jadi kuasa sukan. Ini antara satu daripada sumbangan kecil KPRJ untuk industri sukan,” katanya dalam sidang media JEF22 Grand Final, di sini.JEF22 Grand Final yang mendapat penajaan daripada pelbagai pihak termasuk kerajaan negeri akan diadakan di Kompleks Sukan EduCity selama tiga hari bermula umaat ini.Peringkat kelayakan telah bermula pada 22 Mac lepas, diikuti peringkat kedua pada 22 Mei dan peringkat ketiga pada 22 Julai.Sebanyak 32 pasukan daripada setiap peringkat akan menguji kehebatan masing-masing di peringkat akhir.Kejohanan JEF22 melibatkan tiga jenis permainan iaitu FIFA22, Mobile Legends Bang Bang (MLBB) dan PlayerUnknowns Battlegrounds (PUBG) Mobile.Johan peringkat akhir FIFA22 akan membawa pulang RM10,000 manakala MLBB RM8,000 dan PUBG Mobile pula RM8,000.

(KPRJ mahu jadikan Johor peneraju e-sukan/Foto hiasan)


KDA FC tamatkan khidmat Ketua Jurulatih, Aidil Sharin

ALOR SETAR, 17 Oktober- Kedah Darul Aman (KDA FC) mengambil tindakan drastik dengan menamatkan khidmat Aidil Sharin Sahak sebagai Ketua Jurulatih pasukan itu.

Tindakan itu berikutan prestasi hambar yang dipamerkan skuad Kenari musim ini yang menyaksikan mereka menamatkan saingan Liga Super 2022 di tempat ke lapan.Ketua Pegawai Eksekutif KDA FC, Khamal Idris Ali dalam kenyataan berkata, Ahli Lembaga Pengarah kelab tersebut kini fokus kepada perancangan musim depan, sekali gus memutuskan untuk berpisah dengan Aidil Sharin sebelum kempen Piala Malaysia bermula.Susulan itu, tempat beliau akan dipangku sementara oleh Penolong Ketua Jurulatih, Victor Andrag.Pihaknya juga merakamkan penghargaan ke atas sumbangan Aidil Sharin sepanjang membimbing Kedah selama empat tahun.Pengendali kelahiran Singapura itu sebelum ini berjaya membimbing skuad hijau kuning itu muncul Juara Piala FA 2019, Naib Juara Liga Super 2020 dan 2021 serta layak ke Separuh Akhir Zon Asean Piala AFC 2022.Aidil Sharin juga berjaya membawa Kedah ke pentas Asia tiga tahun berturut-turut dengan layak ke Play-Off Liga Juara-Juara AFC 2020 dan juga Piala AFC pada 2021 serta 2022.Kedah akan memulakan kempen Piala Malaysia menentang Negeri Sembilan FC dalam format kalah mati Oktober ini.

(KDA FC tamatkan khidmat Ketua Jurulatih Aidil Sharin Sahak)


Team Haq galas cabaran negara ke Kejohanan Dunia M4 tahun depan

KUALA LUMPUR, 17 Oktober- Team Haq optimis dapat mengharumkan nama Malaysia di Kejohanan Dunia Mobile Legends Bang Bang (M4) yang akan berlangsung di Jakarta, Indonesia, tahun depan.Keyakinan itu disuarakan Ketua Jurulatih, Khairul Azman Mohd Sharif selepas menyaksikan pasukannya menjuarai Grand Final Liga Profesional Mobile Legends (MPL) MY musim ke-10 dengan mengejutkan juara bertahan Todak 4-2 semalam.Jelas Khairul Azman, pasukannya juga bakal mengekalkan pemain yang sama di Indonesia nanti. Namun, beliau mengakui anak buahnya masih memerlukan sokongan dan bantuan daripada pelbagai pihak untuk menggalas cabaran negara.

(Ketua Jurulatih, Khairul Azman Mohd Sharif)

"Untuk kejohanan dunia ini, kita akan berusaha lebih keras lagi sebab saya percaya yang masuk ke kejohanan dunia bukan pasukan yang biasa berdasarkan pengalaman saya pada yang lepas, dimana saya dah 'all out' pun saya tetap tidak boleh pergi jauh. Jadi Insya-Allah kita akan tambah beberapa lagi bantuan untuk tolong saya dan tolong pasukan ini supaya kita boleh melangkah lebih jauh", katanya.Beliau ditemui pada sidang media kejayaan pasukannya merangkul piala MPL Musim ke-10 di ibu negara.Selain mewakili Malaysia di Kejohanan Dunia M4, pasukan HAQ juga membawa pulang bahagian terbesar daripada hadiah keseluruhan AS$100,000.Team Haq dibarisi lima pemain iaitu Muhammad Syafizan, Aiman Zairie Anuar, Poh Chun Wai, Aimin Zairie Anuar dan Mohamad Nilzaihan.


Pelumba Uno-X Pro Cycling Team, Erland Blikra ungguli peringkat keenam LTdL 2022

(Pelumba Uno-X Pro Cycling Team, Erland Blikra muncul pemenang peringkat keenam Le Tour de Langkawi (LTdL) 2022)

ALOR SETAR, 16 Oktober - Pelumba Uno-X Pro Cycling Team, Erland Blikra muncul pemenang peringkat keenam Le Tour de Langkawi (LTdL) 2022 hari ini dengan catatan masa 2:49:42 saat.Pelumba Astana Qazaqstan Team, Gleb Syritsa memenangi tempat kedua diikuti Rudiger Selig dari Lotto Soudal ketiga.Kemenangan itu sekali gus menyaksikan Blikra muncul penyarung Jersi Hijau iaitu Raja Pecut yang baharu.Jeris kuning selaku pendahulu keseluruhan masih kekal milik Ivan Ramiro Sosa dari Movistar.Jersi Merah selaku Raja Bukit pula berjaya dipertahankan Muhammad Nur Aiman Zariff dari Terengganu Polygon Cycling Team (TSG).

(Perlumbaan peringkat keenam Le Tour de Langkawi (LTdL) 2022 dilepaskan mengikut jadual seawal pukul 9.09 pagi dan berakhir kira-kira pukul 12.00 tengah hari)

Sementara itu rakan sepasukan, Jambaljamts Sainbayar kekal selaku Pelumba Terbaik Asia.Laluan hari ini melibatkan jarak sejauh 120.4 kilometer dan menawarkan tiga Zon Pecutan iaitu di Jambatan Pulau Pinang, Bagan dan Sungai Petani.Walaupun keadaan cuaca hujan sejak malam tadi, perlumbaan tetap dilepaskan mengikut jadual seawal pukul 9.09 pagi dan berakhir kira-kira pukul 12.00 tengah hari.Esok, perlumbaan peringkat ketujuh akan bermula dari Pekan Kuah menuju ke Gunung Raya sejauh 90.8 kilometer.


Piala Malaysia: KL City buka saingan bertemu PDRM FC

KUALA LUMPUR, 16 Oktober - Persoalan mengenai jadual penuh perlawanan pusingan 16 pasukan bagi kempen Piala Malaysia 2022 akhirnya terungkai selepas saingan Liga Super 2022 menutup saingan malam tadi.Juara bertahan, Kuala Lumpur (KL) City FC yang menamatkan saingan di tempat keenam liga dijadual bertemu pasukan daripada Liga Premier, PDRM FC manakala naib johan musim lepas yang juga juara Liga Super sembilan kali berturut-turut, Johor Darul Ta’zim pula menentang Petaling Jaya City FC.Pasukan paling berjaya dalam Piala Malaysia, Selangor FC dengan rekod 33 kejuaraan, akan membuat perhitungan menentang satu lagi pasukan Liga Premier, Kelantan United FC.Sementara naib juara Liga Super 2022, Terengganu FC bakal berdepan pasukan tangga ketujuh Liga Super, Sri Pahang FC.

Terdahulu, majlis undian yang berlangsung pada 6 Oktober menyaksikan Liga Bolasepak Malaysia (MFL) hanya menetapkan kedudukan posisi 11 pasukan Liga Super menentang lima pasukan Liga Premier yang menamatkan saingan pada 30 September lepas.Aksi pusingan 16 pasukan yang dijalankan secara timbal balik itu akan bermula pada 25 dan 26 Oktober ini manakala final di venue yang akan ditetapkan MFL akan berlangsung 26 November.Berikut jadual perlawanan pusingan 16 pasukan Piala Malaysia 2022:Penang FC lwn Kuching City FCUiTM FC lwn Sabah FCSarawak United FC lwn Kelantan FCPetaling Jaya City FC  lwn Johor Darul Ta’zimKelantan United FC lwn Selangor FCKedah Darul Aman FC vs Negeri Sembilan FCPDRM FC lwn Kuala Lumpur City FC Sri Pahang FC lwn Terengganu FC -BERNAMA


(Penyerang TFC, Kipre Tchetche meraikan jaringan bersama rakan sepasukan pada aksi Liga Super 2022menentang Kedah FC, malam tadi/ Foto BERNAMA)

ALOR SETAR, 16 Oktober - Kelab Bolasepak Terengganu (TFC) mengesahkan slot ke Piala AFC musim depan selepas menutup kempen Liga Super 2022 di tangga kedua dengan 44 mata.TFC berjaya memintas Sabah FC selepas menundukkan Kedah FC 3-1 pada perlawanan terakhir di Stadium Darul Aman, malam tadi.Pemain sayap TFC, Faisal Halim meletakkan pasukan pelawat di hadapan pada minit keempat.Penyerang sensasi, Kipre Tchetche meletakkan TFC selepas di hadapan pada minit ke-16 selepas menerima lorongan Manuel Ott.

(TFC sahkan slot ke Piala AFC musim depan/ Foto TFC)

Bersambung babak kedua, Tchetche mencetak gol peribadi kedua pada minit ke-74 hasil hantaran Faiz Nasir.Gol saguhati tuan rumah berjaya diperoleh pada minit ke-88 menerusi percubaan pemain import, Dechi Marcel.Tiada sebarang tambahan gol terhasil sehingga tamat perlawanan, Kedah menamatkan saingan di tangga kelapan liga apabila tewas lima perlawanan sebelum ini.


Antoine Griezmann jadi penyelamat, benam Athletic Bilbao 1-0

PALMA, 16 Oktober- Penyerang Perancis, Antoine Griezmann menjadi penyelamat buat skuad Atletico Madrid selepas jaringannya menghadiahkan tiga mata ketika menentang Athletic Bilbao, awal pagi tadi.Ia sekali gus mengubah kedudukan semasa Atletico Madrid ke tangga ketiga La Liga memintas pasukan lawan dari Basque itu.Jaringan gol Alvaro Morata pada minit ke-10 dinafikan oleh pengadil selepas cubaan itu dilihat menjatuhkan pemain pertahanan, Yeray Alvarez.Antoine Griezmann memecah kebuntuan pasukan dengan menyempurnakan hantaran pendek dari Morata untuk mencetak gol sulung perlawanan itu pada minit ke-46.Sebelum tamat permainan, kekhilafan pengadil menghadiahkan sepakan penalti nyata menampakkan sinar buat skuad Athletic namun 'Video Assistant Referee' (VAR) menafikan peluang itu selepas tiada situasi bola terkena tangan oleh pemain Atletico Madrid.Griezmann yang sebelum ini banyak melepaskan peluang berharga mencipta jaringan dalam dua perlawanan menentang Club Brugge pada Liga Juara-Juara, kini kembali gembira berada pada tahap terbaik."Semua pemain bekerja keras, itulah kami, semua berlari bersama, menyerang bersama, kami lakukan dengan bagus," kata penyerang itu."Kami melakukannya ketika berdepan Club Brugge juga tetapi hari ini, dibantu sedikit nasib, bola masuk."Esok saya akan gembira kerana anak saya akan bertanya jika saya ada menjaringkan gol, dan saya boleh beritahu dia, ya."Atletico Madrid kini berada di tangga ketiga La Liga dan akan bertemu Rayo Vallecano pada 19 Oktober ini.-AFP

(Penyerang Atletico Madrid, Angel Correa melepasi halangan tiga pemain Athletic Bilbaodalam perlawanan awal pagi tadi di Stadium San Mames/AFP)


JDT julang trofi Liga Super dalam acara gilang-gemilang

ISKANDAR PUTERI, 16 Oktober- Johor Darul Ta’zim (JDT) menjulang trofi kejuaraan Liga Super 2022 kali kesembilan dalam sambutan gilang-gemilang di hadapan kira-kira 35,000 penyokong yang memenuhi Stadium Sultan Ibrahim, di sini malam tadi.Stadium keramat Skuad Harimau Selatan diterangi percikan bunga api dan persembahan cahaya laser berwarna-warni selain persembahan artis antarabangsa Jason Derulo.Detik memukau itu berlaku sejurus Kapten Pasukan JDT Mohd Farizal Marlias bersama Ketua Jurulatih Hector Bidoglio menjulang piala berprestij berkenaan sebelum disusuli sorakan rakan sepasukan.Momen bersejarah itu disaksikan Menteri Besar Datuk Onn Hafiz Ghazi dan Presiden Liga Bola Sepak Malaysia (MFL) Datuk Ab Ghani Hassan.Turut berkenan menyaksikan aksi terakhir Liga Super menentang Sabah dan sambutan malam ini ialah pemilik JDT Tunku mahkota Johor Tunku Ismail Sultan Ibrahim.

Skuad Harimau Selatan mempamerkan aksi dominan musim ini dengan mengumpul 56 mata serta mengekalkan rekod tanpa kalah selepas 22 perlawanan.Sambutan meraikan kejuaraan Liga Super buat kali kesembilan berturut-turut itu turut menampilkan pasukan JDT II, atlet cemerlang Sukan Malaysia (Sukma) Johor, Akademi JDT, Pasukan Hoki Ais JDT, Johor Jewels (Bola Jaring), Johor Tigris (Sepak Takraw) dan pemain ragbi negeri.JDT II memenangi Liga Premier 2022 manakala kontinjen Sukma Johor 2022 muncul juara keseluruhan buat kali pertama dalam sejarah 36 tahun temasya Sukma dianjurkan.Pasukan Hoki Ais JDT memenangi Weekend Warriors League; Johor Jewels membawa pulang Sooka Netball Super League; Johor Tigris menjuarai Piala Tun Ali manakala skuad ragbi memenangi empat kejohanan peringkat umur.Juara Liga Super diberikan slot automatik ke saingan Liga Juara Juara AFC 2023 (ACL), manakala naib juara Liga Super dan juara Piala Malaysia berpeluang beraksi dalam saingan Piala AFC 2023.-BERNAMA


MotoGP: Jorge Martin cipta rekod terpantas di Phillip Island

(Jorge Martin dari Pramac dalam perlumbaan semasa perlumbaan MotoGP Grand Prix, Mobility Resort Motegi, Motegi, Jepun, 25 September 2022/REUTERS)

MELBOURNE, 15 Oktober- Pelumba Sepanyol, Jorge Martin muncul terpantas pada aksi kelayakan MotoGP sekali gus bakal bermula di petak hadapan pada perlumbaan esok di Litar Phillip Island.Aksi Bukan itu sahaja, pelumba itu turut mencipta rekod baharu terpantas sepusingan di litar tersebut.Pada aksi kelayakan tersebut pelumba yang menunggang jentera Ducati itu mencatat masa satu minit, 27.767 saat sekali gus melebur rekod milik Jorge Lorenzo berusia sembilan tahun.Catatan rekod Lorenzo sebelum ini ialah satu minit 27.899 saat yang dilakukan pada 2013.Lebih membanggakan Ini juga adalah penampilan kali pertama Martin di litar Phillip Island.

(Marco Bezzecchi dari Mooney VR46 Racing Team meraikan kejayaan selepas layak di petak pertama dengan Jorge Martin dari Pramac Racing di tempat kedua pada MotoGP - Grand Prix Thailand, 1 Oktober 2022/REUTERS)

Dalam pada itu, petak kedua menjadi milik pelumba Honda, Marc Marquez manakala Francesco Bagnaia melengkapkan barisan hadapan apabila meraih petak ketiga untuk perlumbaan esok.Sementara itu, juara dunia, Fabio Quartararo akan bermula di petak kelima perlumbaan. -REUTERS


Kejohanan Golf LIV: Koepka pendahulu aksi pusingan pertama di Jeddah

(Brooks Koepka itu menamatkan aksi dengan catatan enam di bawah par, 64 pukulan/REUTERS)

JEDDAH, 15 Oktober-Pemain Brooks Koepka mendahului dengan kelebihan dua pukulan pada aksi pusingan pertama pada Kejohanan Golf LIV Jemputan Jeddah.Bekas pemain nombor satu dunia itu dan pemenang empat kali kejohanan major memulakan aksi hari pertama kejohanan dengan cemerlang.Koepka berjaya menamatkan aksi 18 lubang dengan catatan 62 pukulan, 8 di bawah par.Dalam aksi tersebut Koepka tidak berdepan masalah untuk melakukan lapan birdie selain berupaya mengelak daripada melakukan bogey.

(Pemain Brooks Koepka mendahului dengan kelebihan dua pukulan pada aksi pusingan pertama pada Kejohanan Golf LIV Jemputan Jeddah/REUTERS)

Tempat kedua pada aksi pusingan pertama kejohanan menjadi milik CHARL SCHWARTZEL dari Afrika Selatan.Pemain itu menamatkan aksi dengan catatan enam di bawah par, 64 pukulan -REUTERS


Atlet, pegawai dan jurulatih Sukma 2022 Johor terima insentif RM1.35 juta

ISKANDAR PUTERI, 15 Oktober- Seramai 242 atlet serta 120 pegawai dan jurulatih Sukan Malaysia (Sukma) 2022 Johor menerima insentif kemenangan sukan berjumlah RM1.35 juta. Menteri Besar, Datuk Onn Hafiz Ghazi berkata, insentif bagi menghargai dan tanda terima kasih kepada atlet-atlet Sukma Johor yang bertungkus lumus memastikan kemenangan, sekali gus mengharumkan nama negeri pada temasya berkenaan, September lalu.  Kontinjen Johor tampil cemerlang dengan pencapaian 77 pingat emas, 52 pingat perak dan 43 pingat gangsa sekali gus dinobat juara keseluruhan temasya yang berlangsung pada 16 hingga 24 September lalu. Pemenang pingat emas menerima insentif RM5,000 dan RM2,000 bagi pingat perak sementara pemenang pingat gangsa menerima insentif RM1,500. Manakala atlet yang berjaya memecah rekod kebangsaan menerima insentif bernilai RM1,000 sementara atlet terbaik lelaki dan wanita SUKMA menerima insentif RM5,000 setiap seorang.

Atlet Lelaki Terbaik Sukma 2022, Muhammad Fakhrullah Mohd Rumaize

Atlet sukan kanu Johor, Muhammad Fakhrullah Mohd Rumaize yang merangkul gelaran Atlet Lelaki Terbaik Sukma 2022, menjadi penerima insentif tertinggi berjumlah RM44,500 diikuti Farah Zulaika Tokiman dari sukan kanu juga menerima insentif berjumlah 40,500. Atlet renang, Tan Rouxin yang turut merangkul gelaran Atlet Wanita Terbaik Sukma 2022 pula menerima insentif berjumlah RM33,000.


LTdL 2022: Taminiaux ungguli peringkat kelima

KULIM, 15 Oktober - Pelumba Alpecin-Deceuninck Lionel Taminiaux menjuarai peringkat kelima saingan Le Tour de Langkawi (LTdL) 2022 dari Kuala Kangsar ke Kulim, hari ini.Pelumba Belgium berusia 26 tahun itu menamatkan saingan sejauh 172 kilometer (km) dengan catatan 3 jam 41 minit 42 saat.Tempat kedua menjadi milik pelumba Belanda Julius Van Den Berg dari pasukan EF Education-Easypost sementara tempat ketiga milik pelumba Australia Carter Bettles mewakili Ara Pro Racing Sunshine Coast.

“Ia satu perjudian untuk melakukan pecutan terakhir secara solo dan pada 15 meter terakhir saya mengawal kayuhan dengan baik untuk muncul juara.

“Ia memang sukar tapi semuanya berjalan lancar. Walaupun kami berpeluang muncul juara sejak peringkat pertama lagi, begitu juga peringkat kedua. Semalam, Jakub Mareczko (rakan sepasukan) menang. Hari ini saya mengambil peluang dan semuanya berjalan dengan lancar,” katanya.Pelumba Terengganu Polygon Cycling Team (TSG) Muhammad Nur Aiman Mohd Zariff mengekalkan Jersi Merah (Raja Bukit) biarpun berkongsi 29 mata dengan rakan sepasukannya Jambaljamts Sainbayar yang menawan zon pendakian di Bukit Sumpitan.Jersi Putih (Pelumba Asia Terbaik) pula bertukar menjadi milik Sainbayar, manakala pelumba Movistar Team Max Kanter merampas Jersi Hijau (Raja Pecut) selepas menawan dua zon pecutan di Selama dan Karangan.Jersi Kuning pula kekal milik Ivan Ramiro Sosa Cuervo dari Moviostar Team.Peringkat keenam LTdL 2022 esok membabitkan jarak sejauh 120.4km dari Georgetown ke Alor Setar dengan tiga zon pecutan di Jambatan Pulau Pinang, Bagan dan Sungai Petani. - BERNAMA


Sarawak sasar 64 pingat emas pada temasya Para Sukma 2022

KUCHING, 15 Oktober - Sarawak menetapkan sasaran kutipan 64 pingat emas pada temasya Para Sukan Malaysia (Para Sukma) 2022 yang akan berlangsung di sekitar Lembah Klang dari 1 hingga 6 November ini.Timbalan Menteri Pembangunan dan Kesejahteraan Komuniti Sarawak yang merupakan Chef De Mission pasukan Para Sukma Sarawak Mohammad Razi Sitam berkata sasaran itu sekali gus membolehkan Sarawak menjadi juara keseluruhan temasya sukan itu."Seramai 168 atlet Para Sukma Sarawak bakal menyertai temasya itu bersama 84 pegawai sukan, 35 orang sekretariat dan 25 anggota perubatan, sasaran kita ialah 64 pingat emas tahun ini," katanya kepada pemberita selepas menghadiri Hari Tongkat Putih Antarabangsa 2022 di sini.Beliau berkata atlet yang berjaya merangkul pingat akan menerima ganjaran dari kerajaan negeri Sarawak. - BERNAMA


Dominic Thiem dan Andrey Rublev berentap untuk ke pusingan akhir Terbuka Gijon

GIJON, 15 Oktober- Dominic Thiem dan Andrey Rublev akan bertembung di peringkat separuh akhir Terbuka Gijon selepas masing-masing berjaya melepasi peringkat suku akhir.Thiem ketika ini dalam pemburuan gelaran jelajah ATP pertamanya sejak kali terakhir menjuarai Terbuka Amerika Syarikat pada 2020.Ranking pemain Austria itu juga jatuh ke kedudukan 162 dunia selepas dipaksa berehat panjang ekoran kecederaan.Namun, Thiem hampir menemui semula rentak sebenarnya ketika menyingkirkan pilihan ke-4 kejohanan, Francisco Cerundolo dari Argentina dengan 6-4, 6-3 di suku akhir.Bekas pemain nombor 3 dunia itu bakal berdepan pilihan utama dari Rusia, Andrey Rublev bagi penentuan ke final.Sementara itu, Rublev pula mara ke separuh akhir selepas menewaskan pilihan kelima dari Amerika Syarikat, Tommy Paul 7-5, 6-3.Ini kemenangan keempatnya dalam lima pertemuan dengan Paul.Pemain nombor 9 dunia itu dalam misi memenangi gelaran keempatnya musim ini selepas merangkul kejuaraan di Marseille, Dubai dan Belgrade.Kejayaan ke separuh akhir ini turut mencerahkan peluang Rublev beraksi di pusingan akhir Jelajah ATP hujung tahun ini.


Rashford perlu lebih tajam di depan gawang - Ten Hag

MANCHESTER, 15 Oktober- Pemain sayap Manchester United, Marcus Rashford perlu lebih tajam di hadapan gawang ketika mengemudi jentera serangan pasukan.Menurut pengendalinya, Erik Ten Hag, tuntutan itu perlu dilaksana sehabis baik demi memastikan matlamat kelab berjaya diraih pada musim ini.Ia mengambil masa sehingga percubaan ke-34 untuk United menewaskan penjaga gol Omonia Nicosia, Francis Uzoho dalam Liga Europa pada selepas pemain gantian, Scott McTominay memastikan kemenangan 1-0 pada masa kecederaan.Ketumpulan United di depan gawang amat mengecewakan tetapi mereka masih memenangi perlawanan ketiga berturut-turut dalam semua pertandingan selepas kekalahan 6-3 di tangan Manchester City awal bulan ini.Ten Hag yakin bahawa pemainnya mampu untuk memberi saingan selain menyasarkan 20 gol berjaya dicetak pada musim ini.“Saya rasa, kami ada pemain dalam skuad kami yang boleh menjaringkan gol sebanyak itu, tetapi anda juga boleh membahagikannya kerana kami mempunyai ramai penjaring gol di seluruh bahagian serangan."Namun, saya rasa kami juga memerlukan sesuatu dari bahagian tengah dan bahagian pertahanan," kata Ten Hag.

(Pengurus Manchester United, Erik Ten Hag/AFP)

Penjaring terbanyak United setakat musim ini ialah Rashford yang mempunyai lima gol dalam semua pertandingan.Pemain antarabangsa England itu sepatutnya menambah jumlah itu memandangkan 10 percubaannya menentang Omonia tetapi sekurang-kurangnya telah menunjukkan tanda positif di bawah Ten Hag selepas musim 2021/22 yang menyedihkan."Dia melakukan banyak perkara dengan baik tetapi akhirnya dia tahu bahawa dia harus lebih tajam dan perlu menjaringkan gol," kata bos Belanda itu.“Apabila anda mempunyai pergerakan yang begitu baik, anda membuat kombinasi yang begitu baik, anda mempunyai aksi yang begitu baik, maka anda perlu menamatkannya," tambahnya.Antony Santos yang juga semakin menyerlah dilihat sebagai aset baharu serangan skuad The Red Devils itu dalam memburu kemenangan.“Saya rasa kita telah melihat sekarang keupayaan menggeleceknya, kepantasannya, penyudahnya, juga mencipta,” kata Ten Hag dari pemain yang turut dilatihnya di Ajax."Tetapi kini dia juga perlu bekerja pada lebih banyak variasi. Dia seorang pemain yang boleh menyesuaikan diri dengan cepat ke tahap yang tinggi. Dia seorang pemain yang sukakan cabaran dan dia memerlukan cabaran."Bintang Portugal, Cristiano Ronaldo pula dilaporkan mungkin akan memanaskan banku simpanan susulan Ten Hag menjangkakan Anthony Martial kembali cergas untuk melayani kunjungan Newcastle ke Old Trafford manakala kapten kelab, Harry Maguire kekal diketepikan kerana kecederaan.-AFP


Bola Tampar pilih skuad kebangsaan wakil temasya sukan SEA Kemboja

SHAH ALAM, 15 Oktober- Persatuan bola tampar Malaysia (MAVA) akan memilih pemain skuad kebangsaan bagi mewakili negara dalam menghadapi temasya sukan SEA Kemboja tahun hadapan melalui Liga Bola Tampar Sooka Super Siri 2022 (SSSVB 2022) yang berlangsung di Shah Alam.Presidennya Hean Boon Yeow menyifatkan dengan adanya liga berkenaan buat julung kalinya pada tahun ini akan memberikan nafas baharu dalam sukan itu.

(Presiden persatuan bola tampar Malaysia (MAVA), Hean Boon Yeow)

"Jadi kita hendak bagi kalangan pemain muda kita ada dalam liga ini dan mereka ada sesuatu yang boleh dibawa kedepan untuk main, dan daripada liga ini saya sudah lantik 5 orang bagi senarai pendek untuk pemain untuk latihan kebangsaan bagi program tahun 2023, ini bagus untuk kita semua," katanya selepas Majlis Perasmian Liga Bola Tampar Sooka Super Siri 2022 (SSSVB 2022) di Dewan Besar Tanjung,Seksyen 19 Shah Alam, semalam.Beliau juga memaklumkan ketika ini pihaknya sedang mencari kombinasi 70 peratus pemain muda dan 30 peratus pemain berpengalaman untuk diserap masuk ke pasukan kebangsaan.Liga berkenaan akan menyaksikan lapan kumpulan berentap merebut kejuaraan selama empat minggu  bermula hari ini hingga 6 November ini.Antara kumpulan yang akan beraksi dalam temasya berkenaan seperti SAC Selangor Lions,Melaka Mousedeer,Kuala Lumpur Shark, ATM Gladiators dan Sarawak Hornbill.Pertandingan kali ini juga bakal menjadi tarikan dengan adanya kelab bola tampar antarabangsa iaitu kelab Amelia dari Indonesia yang turut berentap dalam kejohanan ini.